hotchpotch/miracl-hf-unified huggingface dataset:
কর্ণফুলী পেপার মিলস লিমিটেড
কর্ণফুলী পেপার মিল- কেপিএম (ইংরেজি: Karnaphuli Paper Mills) হল চট্টগ্রামের চন্দ্রঘোনায় কর্ণফুলী নদীর তীরে অবস্থিত একটি রাষ্ট্রীয় মালিকানাধীন কাগজের মণ্ড ও কাগজ উৎপাদনকারী শিল্প প্রতিষ্ঠান। এটি বাংলাদেশের সর্ববৃহৎ কাগজ উৎপাদনকারী কোম্পানি। কোম্পানিটি শিল্প মন্ত্রণালয়ের স্বায়ত্তশাসিত সংস্থা বাংলাদেশ কেমিক্যাল ইন্ডাষ্ট্রিজ কর্পোরেশন কর্তৃক পরিচালিত হয়।
১৯৫৩ সালে তদানীন্তন পাকিস্তান শিল্প উন্নয়ন সংস্থা কর্তৃক রাঙামাটি জেলা কাপ্তাই উপজেলার চন্দ্রঘোনায় কর্ণফুলী পেপার মিল প্রতিষ্ঠিত হয়। প্রতিষ্ঠাকালীন লক্ষমাত্রা ছিল বার্ষিক ৩০,০০০ মেঃ টন কাগজ উৎপাদন। ১৯৫৩ সালের ১৬ই অক্টোবর প্রতিষ্ঠানটি বাণিজ্যিক উৎপাদনে যায়। শুরুতে ব্যবস্থাপনা ত্রুটি থাকায় ১৯৬৪ সালে পাকিস্তান সরকার দাউদ গ্রুপের নিকট কোম্পানিটি বিক্রি করে দেয়। যারা এটির আধুনিকায়নের কাজ করে। ১৯৭১ সালে বাংলাদেশ স্বাধীন হলে বাংলাদেশ শিল্প উন্নয়ন সংস্থা এটি অধিগ্রহণ করে।
কর্ণফুলী পেপার মিলের ক্রয়কৃত জমির পরিমাণ প্রায় ৩২.৪৭ একর, লিজপ্রাপ্ত জমি পরিমাণ ১১৯২.৯৬ একর এবং এটির মিল এলাকা ৪৪২.৩২ একর। এটির অন্যতম প্রধাণ কাঁচামাল হল বাঁশ। আর প্রাপ্তি নিশ্চিত করার জন্য বাঁশের জন্য রাইংক্ষং এলাকায় লিজপ্রাপ্ত জমির পরিমাণ প্রায় ৮৩,৪০৮ একর এবং কাচালং এলাকায় লিজপ্রাপ্ত জমির পরিমাণ প্রায় ৪২,৮৬৯ একর।
জেস্টোর
জেস্টোর ( ; যার পুরো নাম পত্রিকার সংরক্ষণাগার - ইরাজিতে "Journal Storage") হল ১৯৯৫ সালে প্রতিষ্ঠিত ডিজিটাল গ্রন্থাগার। এখানে মূলত শিক্ষাগত পত্রিকার ডিজিটাইজড পুরানো সংস্করণগুলোই রাখা হত, এখন এছাড়াও বই, এবং প্রাথমিক উৎস, এবং পত্রিকার সাম্প্রতিক সংস্করণও সংগ্রহ করা হয়। এটি প্রায় ২,০০০ পত্রিকার পূর্ণ পাঠ্য অনুসন্ধান প্রদান করে। ১৬০ টির বেশী দেশে এবং ৮,০০০ টির বেশী প্রতিষ্ঠান জেস্টোর ব্যবহার করেছে; বেশীরভাগ প্রবেশ চাঁদা প্রদানের বিনিময়ে সম্ভব, কিন্তু কিছু পুরানো উন্মুক্ত এলাকা যে কেউ অবাধে ব্যবহার করতে পারে।
২০১২ সালে জেস্টোরের ব্যবহারকারীরা ১৫২ মিলিয়ন অনুসন্ধান করেছেন, যার মধ্যে ১১৩ মিলিয়নের বেশী প্রবন্ধ দর্শন হয়েছে এবং ৭৩.৫ মিলিয়ন প্রবন্ধ ডাউনলোড করা হয়েছে।
উইলিয়াম জি. ব্রাউন, জিনি ১৯৭২ সাল থেকে ১৯৮৮ সাল পর্যন্ত প্রিন্সটন বিশ্ববিদ্যালয়ের সভাপতি ছিলেন, জেস্টোর প্রতিষ্ঠা করেন। বর্তমান এরকম 
অধ্যয়ন বিষয়ক পত্রিকার সংখ্যা বৃদ্ধি পাওয়ার ফলে গ্রন্থাগারগুলি, মূলত গবেষণা এবং বিশ্বাবিদ্যালয়ের গ্রন্থাগারগুলি যে সমস্যার সম্মুখীন হয়েছিল, প্রারম্ভ হতে জেস্টোরকে ভাবা হত সেই সমস্যার সমাধান।
খাজুর ইউনিয়ন
খাজুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৪.৫০.৫৭।
মহাদেবপুর উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ১০৯৭২ একর বা ৪৪.৪১ বর্গকিলোমিটার। এর উত্তরে হাতুড়ে ইউনিয়ন পূর্বে মহাদেবিপুর সদর ইউনিয়ন দক্ষিণে চান্দাশ ইউনিয়ন ও পশ্চিমে নিয়ামতপুর উপজেলা। এ ইউনিয়নের পূর্ব সীমানা দিয়ে আত্রাই নদী ও পশ্চিম সীমানা বরাবর শিব নদী প্রবাহিত হয়েছে।
খাজুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — খাজুর, ডাঙ্গাপাড়া, খোর্দ্দজয়পুর, মর্তুজাপুর, গোবিন্দপুর, আলিদেওনা, কুড়াপাড়া, রনাইল, বনগ্রাম, দেবীপুর, নাটুয়া পাড়া, হরিরাম নগর, রামচন্দ্রপুর, কুঞ্জবন, হরিশচন্দ্রপুর, খোর্দ্দকালনা, শাহাজাদপুর, জয়পুর, পারইল, দেওলী, হেলেঞ্চা, দক্ষিন ওড়া, রাংতৈড়, কর্নতৈড়, চকশিবরামপুর, বলরামপুর, লক্ষন পুর ও বিলমোহাম্মদ পুর ।
২০১১ সালের আদমশুমারি অনুযায়ী খাজুর ইউনিয়নের মোট জনসংখ্যা ছিল ৩১৮৯৭ জন, যারা ৮৩৯১ টি পরিবারে বসবাস করে, যার মধ্যে পুরুষ হল ১৫৯২৪ জন এবং নারী হল ১৫৯৭৩ জন।
খাজুর ইউনিয়নের গড় স্বাক্ষরতা হার ৪৮.৫%। তার মধ্যে নারী শিক্ষার হার ৪৬.৬% এবং পুরুষ শিক্ষার হার ৫০.৫%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
খাজুর ইউনিয়নের অর্থনীতি মূলত কৃষি নির্ভর।
মহাদেবপুর সদর ইউনিয়ন
মহাদেবপুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৪.৫০.৬৬।
মহাদেবপুর উপজেলা সদরের কেন্দ্রবিন্দু এ ইউনিয়নের মোট আয়তন ৯৯৯৭ একর বা ৪০.৪৬ বর্গকিলোমিটার। এর উত্তরে এনায়েতপুর ও রাইগাঁ ইউনিয়ন পূর্বে চেরাগপুর ইউনিয়ন দক্ষিণে উত্তরগ্রাম ও সফাপুর ইউনিয়ন পশ্চিমে চান্দাশ ও খাজুরতলা ইউনিয়ন। এ ইউনিয়নের পশ্চিম দিক দিয়ে আত্রাই নদী প্রবাহিত হয়েছে।
মহাদেবপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী মহাদেবপুর ইউনিয়নের মোট জনসংখ্যা ছিল ৩৯৯৪৮ জন, যারা ১০১৯০ টি পরিবারে বসবাস করে, যার মধ্যে পুরুষ হল ২০৩৯০ জন এবং নারী হল ১৯৫৫৮ জন।
মহাদেবপুর ইউনিয়নের গড় স্বাক্ষরতা হার ৫৬.৮%। তার মধ্যে নারী শিক্ষার হার ৫৩.৫% এবং পুরুষ শিক্ষার হার ৫৯.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
মহাদেবপুর ইউনিয়নের অর্থনীতি মূলত কৃষি নির্ভর।
আবুল হাসেম (বীর প্রতীক)
আবুল হাসেম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
আবুল হাসেমের জন্ম নোয়াখালী জেলার কবিরহাট উপজেলার বাটইয়া ইউনিয়নের বাটইয়া গ্রামে। তাঁর বাবার নাম আবদুল কাদের এবং মায়ের নাম সাহারা খাতুন। তাঁর স্ত্রীর নাম ছায়েরা বেগম। তাঁদের দুই ছেলে ও এক মেয়ে।
ইপিআরে চাকরি করতেন আবুল হাসেম। ১৯৭১ সালে কর্মরত ছিলেন দিনাজপুর সেক্টর হেডকোয়ার্টারের অধীনে ঠাকুরগাঁও উইংয়ে। মুক্তিযুদ্ধ শুরু হলে সীমান্ত বিওপি থেকে এসে প্রতিরোধযুদ্ধে যোগ দেন। পরে যুদ্ধ করেন ৬ নম্বর সেক্টরের ভজনপুর সাবসেক্টরে।
১৯৭১ সালের ২৮ জুলাই পঞ্চগড় জেলার উত্তর-দক্ষিণে প্রবাহিত সীমান্ত সংলগ্ন চাওই নদীর তীরের স্থানগুলো মুক্তিযোদ্ধারা মুক্তিযুদ্ধের শুরু থেকে অনেক দিন মুক্ত রাখতে সক্ষম হন। জুন মাসের শেষ ভাগ পর্যন্ত মুক্তিযোদ্ধারা মুক্ত এলাকায় অবস্থান করে বিভিন্ন রেইড, অ্যামবুশ ইত্যাদি কার্যক্রম চালান। জুলাই মাস থেকে ওই এলাকায় পাকিস্তান সেনাবাহিনীর তৎপরতা বেড়ে যায়। সীমান্ত এলাকায় মুক্তিযোদ্ধাদের ওপর তারা আক্রমণ চালাতে থাকে। এরই ধারাবাহিকতায় জুলাই মাসের মাঝামাঝি একদিন পাকিস্তান সেনাবাহিনী মুক্তিযোদ্ধাদের ওপর বড় রকমের আক্রমণ চালায়। সে সময় মুক্তিযোদ্ধারা অবস্থানে ছিলেন প্রধান পাড়া, ডাঙ্গাপাড়া ও নুনিয়াপাড়া গ্রামে। পাকিস্তান সেনাবাহিনী একযোগে ওই গ্রামগুলোতে প্রচণ্ড আক্রমণ শুরু করলে মুক্তিযোদ্ধারা ছত্রভঙ্গ হয়ে যেতে বাধ্য হন। তিন গ্রাম মিলে তাঁরা ছিলেন প্রায় ১২০ জন। তিনটি দলে বিভক্ত হয়ে তিন গ্রামে প্রতিরক্ষা অবস্থানে ছিলেন। একটি দলে ছিলেন আবুল হাসেম। পাকিস্তানি সেনাবাহিনীর প্রচণ্ড আক্রমণে সেদিন কয়েকজন মুক্তিযোদ্ধা শহীদ ও আহত হন।
রাতের অন্ধকারে অতর্কিতে পাকিস্তান সেনাবাহিনীর ছোট এক ক্যাম্পে আক্রমণ চালান আবুল হাসেমসহ একদল মুক্তিযোদ্ধা। পাকিস্তানিরাও পাল্টা আক্রমণ শুরু করল। কিন্তু মুক্তিযোদ্ধাদের প্রচণ্ড আক্রমণে একসময় তারা অনেক গোলাবারুদ ও কয়েকটি অস্ত্র ফেলে রাতের অন্ধকারে পালিয়ে যেতে থাকল। মুক্তিযোদ্ধারা তাদের পেছন পেছন ধাওয়া করলেন। কিন্তু বেশি দূর গেলেন না। কারণ, সীমান্ত এলাকা থেকে তাঁরা বেশ ভেতরে চলে এসেছেন। তা ছাড়া সামনে আছে পাকিস্তানি সেনাবাহিনীর মূল ঘাঁটি। তাদের সঙ্গে যুদ্ধ করে তাঁরা পারবেন না। তাই পেছন ফিরে দ্রুত যেতে থাকলেন সীমান্তের দিকে। যাওয়ার সময় তাঁরা সঙ্গে নিয়ে গেলেন পাকিস্তানিদের ফেলে পাওয়া অস্ত্রশস্ত্র ও গোলাবারুদ। এ ঘটনায় আবুল হাসেম হতাশ বা ভেঙে পড়েননি। তিনি তাঁর দল নিয়ে পেছনে এক স্থানে সমবেত হন। মুক্তিযোদ্ধাদের তিনটি দলের সার্বিক নেতৃত্বে ছিলেন নায়েব সুবেদার হাফিজ। তিনি সবাইকে এক স্থানে একত্র করেন। কয়েক দিন পর তাঁর নেতৃত্বে মুক্তিযোদ্ধারা নদীর পূর্ব পারের পাকিস্তানি সেনাবাহিনীর অগ্রবর্তী ঘাঁটিতে প্রচণ্ড আক্রমণ চালান। এই আক্রমণে আবুল হাসেমও অংশ নেন। তখন পাকিস্তান সেনাবাহিনী ও মুক্তিবাহিনী—দুই দলের মধ্যে রক্তক্ষয়ী যুদ্ধ হয়। এই যুদ্ধে পাকিস্তান সেনাবাহিনীর কয়েকজন হতাহত হয়। যুদ্ধের একপর্যায়ে অগ্রবর্তী ঘাঁটির পাকিস্তানি সেনারা হতাহতদের নিয়ে পালিয়ে যেতে থাকে। তখন আবুল হাসেমরা পাকিস্তানি সেনাদের কিছু দূর ধাওয়া করেন। এই যুদ্ধে মুক্তিযোদ্ধা কেউ হতাহত হননি।
ল্যাকটোজ
দুধ এবং দুগ্ধজাতীয় খাবারে ল্যাকটোজ নামক একটি উপাদান থাকে যা মূলত একটি শর্করা। ল্যাকটোজ একটি ডাইস্যাকারাইড বা দ্বিআণবিক শর্করা, কারন এক একটি ল্যাকটোজ দুটি অণু দ্বারা গঠিত- এক অণু গ্যালাকটোজ এবং এক অণু গ্লুকোজ। দুধের ২ থেকে ৪ শতাংশ শর্করা হল ল্যাকটোজ। এর আণবিক সঙ্কেত হল CHO
ল্যাকটোজ হজম করার জন্য আমাদের শরীরে কাজ করে ল্যাকটেজ নামের এক ধরনের এনজাইম।
কারো কারো ক্ষেত্রে জন্মগত ভাবে কিংবা বেশিদিন দুধ জাতীয় খাবার এড়িয়ে চললে দুধ এবং দুগ্ধজাতীয় খাবার পরিপাককারী ল্যাকটেজ এনজাইম তার কার্যক্ষমতা হারিয়ে ফেলে। প্রাণিজগতে মানুষেরাই হল একমাত্র ব্যতিক্রম যারা ল্যাকটোজ নামক শর্করার প্রতি সহ্যমাত্রা সামান্য কম (৫%-এরও কম) থাকা সত্ত্বেও শৈশবোত্তীর্ণ কালেও দুগ্ধপান করে থাকে। ল্যাকটোজ শর্করাটি পরিপাক করার জন্য প্রয়োজনীয় উৎসেচক ল্যাকটেজ জন্মের পর ক্ষুদ্রান্ত্রে সর্বোচ্চ পরিমাণে ক্ষরিত হয় এবং নিয়মিত দুগ্ধপান না হলে ক্রমশঃ এর ক্ষরণ হ্রাস পেতে থাকে।
তখন দুধ এবং দুগ্ধজাতীয় খাবার খেলে নানা ধরনের এলার্র্জি জনিত শারীরিক সমস্যা দেখা দেয়। তবে কারো শরীর যদি আগে থেকেই ল্যাকটোজ সহ্য করতে না পারে তাহলে সরাসরি দুধের পরিবর্র্তে বিকল্প হিসেবে সয় মিল্ক (সয়াবিনের থেকে তৈরি দুধ) বা অ্যালমোন্ড মিল্ক (বাদামের দুধ) খাওয়া যেতে পারে।
ল্যাকটেজ
ল্যাকটেজ একটি উৎসেচক বা এনজাইম যা দুধ এবং দুগ্ধজাতীয় খাবারে ল্যাকটোজ নামক উপাদানকে ভেঙে এক অণু গ্যালাকটোজ এবং এক অণু গ্লুকোজে পরিণত করে। ল্যাকটোজ মূলত একটি ডাইস্যাকারাইড বা দ্বিআণবিক শর্করা, কারন এক একটি ল্যাকটোজ দুটি অণু দ্বারা গঠিত- এক অণু গ্যালাকটোজ এবং এক অণু গ্লুকোজ। দুধের ২ থেকে ৪ শতাংশ শর্করা হল ল্যাকটোজ। 
ল্যাকটেজ মানুষ ও অন্যান্য স্তন্যপায়ী প্রাণীর ক্ষুদ্রান্ত্রের ব্রাশ বর্ডারে তৈরী হয়। দুধ পরিপাক তন্ত্রে ভাঙার ও শোষণ উপযোগী হবার জন্য ল্যাকটোজ অত্যাবশ্যক।
এই উৎসেচক শরীরে না থাকলে কিংবা কমে গেলে দুধ এবং দুগ্ধজাতীয় খাবার তা হজম হয় না। কারো কারো ক্ষেত্রে জন্মগত ভাবে কিংবা বেশিদিন দুধ জাতীয় খাবার এড়িয়ে চললে দুধ এবং দুগ্ধজাতীয় খাবার পরিপাককারী ল্যাকটেজ এনজাইম তার কার্যক্ষমতা হারিয়ে ফেলে। প্রাণিজগতে মানুষেরাই হল একমাত্র ব্যতিক্রম যারা ল্যাকটোজ নামক শর্করার প্রতি সহ্যমাত্রা সামান্য কম (৫%-এরও কম) থাকা সত্ত্বেও শৈশবোত্তীর্ণ কালেও দুগ্ধপান করে থাকে। ল্যাকটোজ শর্করাটি পরিপাক করার জন্য প্রয়োজনীয় উৎসেচক ল্যাকটেজ জন্মের পর ক্ষুদ্রান্ত্রে সর্বোচ্চ পরিমাণে ক্ষরিত হয় এবং নিয়মিত দুগ্ধপান না হলে ক্রমশঃ এর ক্ষরণ হ্রাস পেতে থাকে।
মির্জা বাকেরের উড়িষ্যা অভিযান
মির্জা বাকেরের উড়িষ্যা অভিযান দ্বারা ১৭৪১ সালে বাংলার অধীন উড়িষ্যায় মির্জা বাকের বেগ এর আক্রমণকে বোঝানো হয়। ১৭৪১ সালের মার্চে বাংলার নবাব আলীবর্দী খান উড়িষ্যার বিদ্রোহী প্রাদেশিক শাসনকর্তা দ্বিতীয় মুর্শিদ কুলি খানকে পরাজিত করে উড়িষ্যায় নিজ কর্তৃত্ব প্রতিষ্ঠা করেন। কিন্তু একই বছরের আগস্টে দ্বিতীয় মুর্শিদ কুলির জামাতা মির্জা বাকের বেগ মারাঠাদের নাগপুর রাজ্যের মহারাজা রঘুজী ভোঁসলের সহায়তায় উড়িষ্যা আক্রমণ করেন। মির্জা বাকেরের সৈন্যরা ১৭৪১ সালের আগস্টে সহজেই উড়িষ্যা দখল করে নেয়, কিন্তু একই বছরের ডিসেম্বরে নবাব আলীবর্দী খান উড়িষ্যা পুনর্দখল করে নেন এবং মির্জা বাকেরকে বিতাড়িত করেন।
১৭৪১ সালের মার্চে নবাব আলীবর্দী উড়িষ্যার বিদ্রোহী শাসনকর্তা রুস্তম জঙ্গকে ('দ্বিতীয় মুর্শিদ কুলি খান' নামে অধিক পরিচিত) পদচ্যুত ও বিতাড়িত করেন। বিতাড়িত রুস্তম জঙ্গ প্রথমে হায়দারাবাদ রাজ্যের নিজাম এবং পরবর্তীতে তদানীন্তন মারাঠা সাম্রাজ্যের নাগপুর রাজ্যের শাসনকর্তা রঘুজী ভোঁসলের কাছে আশ্রয় নেন এবং উড়িষ্যা পুনর্দখল করার জন্য তাঁর সহায়তা প্রার্থনা করেন। রঘুজী তাঁকে সহায়তা করতে রাজি হন।
এসময় উড়িষ্যার শাসনকর্তা ছিলেন নবাব আলীবর্দীর ভ্রাতুষ্পুত্র সৈয়দ আহমদ খান। তিনি ছিলেন উদ্ধত প্রকৃতির এবং তাঁর আচরণে তাঁর সৈন্যবাহিনীর অনেকেই ক্ষুদ্ধ ছিলেন। দ্বিতীয় মুর্শিদ কুলির জামাতা মির্জা বাকের বেগ এসময় মারাঠা সৈন্যসহ উড়িষ্যার সীমান্তে ছিলেন। সুযোগ বুঝে তিনি উড়িষ্যা আক্রমণ করেন এবং উড়িষ্যার রাজধানী কটকের দিকে অগ্রসর হন। উড়িষ্যার শাসনকর্তা সৈয়দ আহমদের বিদ্রোহী সৈন্যরা তখন মির্জা বাকের ও মারাঠাদের সঙ্গে যোগ দেয়।
১৭৪১ সালের আগস্টে মির্জা বাকের বেগ সহজেই সৈয়দ আহমদকে পরাজিত করেন এবং কটক অধিকার করেন। সৈয়দ আহমদ সপরিবারে বন্দি হন এবং তাঁকে বড়বাটি দুর্গে কারারুদ্ধ করে রাখা হয়। এভাবে মির্জা বাকের বেগ সহজেই উড়িষ্যা দখল করে নিতে সক্ষম হন।
ইতোমধ্যে মির্জা বাকের কর্তৃক উড়িষ্যা দখলের সংবাদ মুর্শিদাবাদে পৌঁছায়। এ সংবাদ পেয়ে নবাব আলীবর্দী সসৈন্যে উড়িষ্যায় আসেন। ১৭৪১ সালের ডিসেম্বরে আলীবর্দী রায়পুরের যুদ্ধে মির্জা বাকেরের বাহিনী এবং সৈয়দ আহমদের বিদ্রোহী সৈন্যদের সম্মিলিত বাহিনীকে যুদ্ধে পরাজিত করেন এবং উড়িষ্যা পুনরুদ্ধার করেন। নবাবের সেনাপতি মীর জাফর বড়বাটি দুর্গ থেকে সৈয়দ আহমদ ও তাঁর পরিজনদের মুক্ত করেন। এরপর মির্জা বাকের উড়িষ্যা থেকে সৈন্য প্রত্যাহার করে নিতে বাধ্য হন।
উড়িষ্যা পুনরুদ্ধার করার পর আলীবর্দী খান তিন মাস কটকে অবস্থান করেন এবং উড়িষ্যায় শান্তি-শৃঙ্খলা পুন:প্রতিষ্ঠা করেন। তিনি শেখ মাসুম পানিপথীকে উড়িষ্যার নতুন প্রাদেশিক শাসনকর্তা নিযুক্ত করেন এবং রায় দুর্লভ তাঁর পেশকার নিযুক্ত হন। উড়িষ্যা প্রদেশে বাংলার কর্তৃত্ব পুন:প্রতিষ্ঠিত করে নবাব মুর্শিদাবাদে প্রত্যাবর্তন করেন।
তিরমিজী (দ্ব্যর্থতা নিরসন)
তিরমিজি দ্বারা নিম্নের বিষয়গুলোকে নির্দেশ করা হতে পারে:
কলম উচ্চ বিদ্যালয়
কলম উচ্চ বিদ্যালয় রাজশাহী বিভাগের অন্তর্গত নাটোর জেলার একটি বিখ্যাত ও সুপ্রাচীন বিদ্যালয়। এটি ১৯২৪ সালে প্রতিষ্ঠিত হয় এবং এর প্রতিষ্ঠাতা জমিদার হেরম্ভনাথ ভট্টাচার্য।
নাটোর জেলার অন্তর্গত সিংড়া উপজেলাধীন ৪নং কলম ইউনিয়ন তথা চলনবিলের দক্ষিণ প্রান্তে কলম গ্রামের বিখ্যাত জমিদার স্বর্গীয় হেরম্ভনাথ ভট্টাচার্য নিজস্ব উদ্যোগে বিদ্যালয়টি প্রতিষ্ঠা করেন। তিনি ১৯১৪ সালে বিদ্যালয়টি প্রতিষ্ঠা করেন।এটিই কলম গ্রামের সবচেয়ে প্রাচীন শিক্ষা প্রতিষ্ঠান।এরপরে ১৯২৪ সালে সেটিকে উচ্চ বিদ্যালয়ে পরিনত করা হয়। ১৯২৬ সালে কলকতা বিশ্ববিদ্যালয়ের সিনেট কর্তৃক এটি স্বীকৃতি লাভ করে।
স্থানীয় জমিদার হেরম্ভনাথ ভট্টাচার্য, রাধাকান্ত বাবু, এ্যাড:শহিদুল্লাহ মিয়া এবং সাবেক প্রধান শিক্ষক বদিউজ্জামান(মৃত) সাহেবের সার্বিক প্রচেষ্টায় এটি ঐতিহ্যবাহী একটি বিদ্যালয়ে রূপান্তরিত হয়েছে।
বিদ্যালয়টি নাটোর জেলা সদর থেকে ২৮ কিলোমিটার উত্তরপূর্ব এবং সিংড়া উপজেলা থেকে ৮ কিলোমিটার দক্ষিনপূর্ব পাকা রাস্তার সাথে সংযুক্ত।
আই হাই উচ্চ বিদ্যালয়
আই হাই উচ্চ বিদ্যালয় রাজশাহী জেলার গোদাগাড়ী উপজেলায় অবস্থিত অন্যতম একটি বিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।
এই বিদ্যালয় টি আই হাই উচ্চ বিদ্যালয় নামে ১৯৬৭ সালে প্রতিষ্ঠিত হয়। সমাজের বিভিন্ন ব্যক্তিবর্গের অক্লান্ত পরিশ্রম ও জমিদানসহ বিবিধ প্রচেষ্টায় অত্র বিদ্যালয়টি ১৯৬৭ ইং সালে স্থাপিত হয়। অত্র বিদ্যালয়টি ৬ষ্ঠ শ্রেণী হতে ১০ম শ্রেণী পর্যন্ত মানবিক ও বিজ্ঞান শাখা সহ পরিচালিত হয়ে আসছে। বর্তমানে মোট ছাত্র/ছাত্রী ৪৮২ জন। মোট শিক্ষক/কর্মচারীর সংখ্যা ১৫ (পনের) জন। ও মোট শ্রেনী কক্ষের সংখ্যা ০৬ (ছয়) টি, ০১ (এক) টি কমনরুম ও ০১ (এক) টি অফিস কক্ষ আছে। বিদ্যালয়টিতে লেখা পড়ার মান ভাল। পাবলিক পরীক্ষার ফলাফল জি.পি.এ (এ+) সহ সন্তোষ জনক। অত্র বিদ্যালয় হতে অনেক মেধাবী ছাত্র/ছাত্রী কৃতিত্বের সাথে পাশ করে উচ্চ পদে কর্মরত আছেন। তাছাড়া ০২.০১.১৯৬৭ ইং সাল হতে নিম্ন মাধ্যামিক ও ০১.০১.১৯৭০ ইং সালে মাধ্যামিক বিদ্যালয় খোলা হয়। বিজ্ঞান শাখা-১৯৯২ ইং সালে খোলা হয়।
১৯৭৪ ইং সালে এসএসসি পরীক্ষায় রাজশাহী শিক্ষা বোর্ডের অধিনে একজন কৃত্বিতের সহিত ৭ম স্থান অধিকার করেন। ভাল ফলাফলের জন্য সেকায়েপ প্রদত্ত উদ্দীপনা পুরস্কার পাচ্ছে।
প্রতিষ্ঠান টি গোদাগাড়ী হতে প্রায় ১২ কি.মি পূর্বে এবং কাঁকন থেকে ৯ কি.মি পশ্চিমে গোদাগাড়ী-কাকন রোডে পাশে ১ নং গোদাগাড়ী ইউনিয়নের আই হাই রাহী নামক বাজারে অবস্থিত।
উচ্চ বিদ্যালয়ের একটি দোতলা একাডেমিক ভবন, একটি এত তলা ভবন, এবং একটি কমনরুম রয়েছে। একটি আধাপাকা এক তলা ভবন ও রয়েছে।
রায়পুরের যুদ্ধ
রায়পুরের যুদ্ধ ১৭৪১ সালের ডিসেম্বরে উড়িষ্যার রায়পুরে বাংলার নবাব আলীবর্দী খান এবং মির্জা বাকেরের সৈন্যবাহিনীর মধ্যে সংঘটিত হয়। যুদ্ধটিতে নবাবের কিছু বিদ্রোহী সৈন্যও মির্জা বাকেরের পক্ষে যুদ্ধ করে। কিন্তু শেষ পর্যন্ত আলীবর্দীর নিকট মির্জা বাকের পরাজিত হন।
১৭৪১ সালের মার্চে বাংলার নবাব আলীবর্দী খান উড়িষ্যা প্রদেশের বিদ্রোহী নায়েব নাযিম দ্বিতীয় মুর্শিদ কুলি খানকে পরাজিত ও বিতাড়িত করে নিজ ভ্রাতুষ্পুত্র সৈয়দ আহমদ খানকে উড়িষ্যার নতুন নায়েব নাযিম নিযুক্ত করেন। কিন্তু একই বছর আগস্টে দ্বিতীয় মুর্শিদ কুলির জামাতা মির্জা বাকের মারাঠা নেতা রঘুজী ভোঁসলের সৈন্যদের সহায়তায় সৈয়দ আহমদকে পরাজিত ও বন্দি করে উড়িষ্যা দখল করে নেন। সৈয়দ আহমদের সৈন্যবাহিনীর কিছু বিদ্রোহী সৈন্যও মারাঠাদের সঙ্গে যোগ দেয়। সৈয়দ আহমদ সপরিবারে বড়বাটি দুর্গে অন্তরীণ হন।
সৈয়দ আহমদের বন্দি হওয়ার সংবাদ পেয়ে নবাব আলীবর্দী সসৈন্যে উড়িষ্যায় আসেন। ১৭৪১ সালের ডিসেম্বরে রায়পুর নামক স্থানে নবাবের সৈন্যবাহিনী মির্জা বাকেরের নেতৃত্বাধীন মারাঠা সৈন্য ও সৈয়দ আহমদের বিদ্রোহী সৈন্যদের সম্মিলিত বাহিনীর মুখোমুখি হয়। নবাবের সৈন্যরা মির্জা বাকেরের বাহিনীকে আক্রমণ করে। যুদ্ধে মির্জা বাকেরের সৈন্যবাহিনীর শোচনীয় পরাজয় ঘটে। পরাজিত মির্জা বাকের তাঁর অবশিষ্ট সৈন্যসহ উড়িষ্যা থেকে পালিয়ে যান।
ফ্রান্সিস (ভাইকিং)
ফ্রান্সিস হল বাংলা কিশোরসাহিত্যের জনপ্রিয় একটি কাল্পনিক চরিত্র। এটির স্রষ্টা শিশুসাহিত্যিক অনিল ভৌমিক।
ফ্রান্সিস জাতিতে ভাইকিং এবং সমুদ্র অভিযাত্রী। সে সারা পৃথিবীর সাগর - মহাসাগরে ঘুরে বেড়ায় বন্ধুদের নিয়ে গুপ্তধন উদ্ধারের নেশায়। ভাইকিংরা মূলত জলদস্যু ও যোদ্ধা জাতি হিসেবে পরিচিত হলেও ফ্রান্সিস ও তার বন্ধুদের জলদস্যুতা করতে দেখা যায়না। সোনাদানা বা গুপ্তধনের প্রতি লোভও নেই। তারা যা উদ্ধার করে সেদেশের রাজা বা স্থানীয়দের দিয়ে দেয়। অজানাকে জানার নেশায় দেশে দেশান্তরে ফ্রান্সিস ঘুরে বেড়ায়। সে অত্যন্ত বুদ্ধিমান একজন নাবিক, একাধিক ভাষা জানে। তার স্ত্রীর নাম রাজকুমারী মারিয়া। নিকট বন্ধুরা ফ্রান্সিসকে দলপতি বলে মানে এবং ফ্রান্সিসও ভীষণ বন্ধুবৎসল। অন্যান্য ভাইকিং বন্ধুদের মধ্যে ফ্রান্সিসের সংগে সর্বদা দেখা যায় বিস্কো, শাঙ্কো, নজরদার পেড্রো ও হ্যারি কে। বহুবার তারা বিভিন্ন দেশের কারাগারে বন্দী হয়েছে কিন্তু জেল ভেঙ্গে বা প্রহরীর চোখ এড়িয়ে ফ্রান্সিসেরা পালাতে দক্ষ।
অনিল ভৌমিকের লেখা ফ্রান্সিসের অভিযান কাহিনীগুলি শিশু কিশোরদের কাছে অত্যন্ত জনপ্রিয়। মৃত্যুর আগে পর্যন্ত লেখক অজস্র ফ্রান্সিসের রোমাঞ্চকর কাহিনী লিখে গিয়েছেন। পুজোসংখ্যা শুকতারা ও আনন্দমেলায় ফ্রান্সিসের গল্প নিয়মিত প্রকাশিত হয়েছে। শুকতারা পত্রিকায় ধারাবাহিকভাবে ফ্রান্সিসের প্রথম কাহিনী 'সোনার ঘন্টা' বের হয়। পরে দেব সাহিত্য কুটির থেকে বই আকারে প্রকাশিত হলে সাড়া ফেলে বাংলা কিশোর পাঠক মহলে। এর পর হীরের পাহাড়, মুক্তোর সমুদ্র, মনিমানিক্যের জাহাজ, বিষাক্ত উপত্যকা, চিমাকার দেবরক্ষী, কাউন্ট রজারের গুপ্তধন, সম্রাটের রাজকোষ, যীশুর কাঠের মুর্তি, রাজা ওভিড্ডোর তরবারি, স্বর্নখনির রহস্য, রাজা আলফ্রেডের স্বর্নখনি, সিয়োভরের রত্ন ভান্ডার, মৃত্যুসায়রে ফ্রান্সিস, ইত্যাদি উপন্যাসগুলি বই আকারে বের হয়েছে। অধিকাংশ বই এর প্রচ্ছদ ও অন্যান্য ছবি একেছেন বিখ্যাত কার্টুনিস্ট ও কমিক্স শিল্পী নারায়ণ দেবনাথ।
বেগমপুর বড় মসজিদ
বেগমপুর বড় মসজিদ ডিনডুকালি মধ্যে অবস্থিত। এটা তোলে তামিলনাড়ু সর্ববৃহৎ মসজিদ।
মহীশূর রাজা হায়দার আলী ১৭৬৬ সালে তৈরি করান।
দিশা পাটানি
দিশা পাটানি একজন ভারতীয় চলচ্চিত্র অভিনেত্রী এবং মডেল যিনি হিন্দি ও তেলেগু চলচ্চিত্রে আর্বিভূত হয়েছেন। পাটানি ভারতের বারেইল্লেইতে জন্মগ্রহণ করেন।
তিনি ২০১৩-এ ভারতের ইন্দোরে অনুষ্ঠিত হওয়া "ফেমিনা মিস ইন্ডিয়া" যেটি ভারতের জাতীয় সৌর্ন্দয প্রতিযোগিতা, এতে তিনি প্রথম রার্নাস-আপ স্থান অর্জন করেন। তার চলচ্চিত্রে অভিষেক ঘটে ২০১৫-এ পুরি জগন্নাথের পরিচালিত লোফার চলচ্চিত্রে অভিনয়ের মাধ্যমে।
২০১৫-এ তিনি ক্যাডবেরি ডেইরি মিল্ক এর বিজ্ঞাপনে অংশগ্রহণ করেন যেটি তাকে ব্যাপক পরিচিত করে। তার চলচ্চিত্রে অভিষেক ঘটে ২০১৫-এ পুরি জগন্নাথের পরিচালিত "লোফার" চলচ্চিত্রে অভিনয়ের মাধ্যমে। ২০১৬-এ তিনি টাইগার শ্রফের সঙ্গে "বেফিকরা" নামের একটি গানের ভিডিওতে অংশগ্রহণ করেন। তার এর পরবর্তী চলচ্চিত্র হচ্ছে ""। এম.এম ধনি বায়োপিকে তার অভিনয় ব্যাপকভাবে সমাদৃত হয় এবং বক্স অফিসেও ব্যাপক সাফল্য লাভ করে চলচ্চিত্রটি।
তিনি জ্যাকি চ্যানের "কুং ফু ইয়োগা" চলচ্চিত্রেও চুক্তিবদ্ধ হন যেটি ২০১৭-এর ৩ই ফেব্রুয়ারি মুক্তি পায়।
স্কার্দু
স্কার্দু (, ) হল পাকিস্তানের গিলগিত বালতিস্তান অঞ্চলের একটি শহর এবং স্কার্দু জেলার প্রশাসনিক রাজধানী। স্কার্দু ১০ কিলোমিটার (৬ মাইল) চওড়া ৪০ কিলোমিটার (২৫ মাইল) লম্বা স্কার্দু ভ্যালিতে সিন্ধু ও শিগার নদীর মিনলস্থলে, সমুদ্রপৃষ্ঠ থেকে প্রায় ২,৫০০ মিটার (৮,২০২ ফুট) উচ্চতায় অবস্থিত। শহরটি নিকটবর্তী আট হাজারি পর্বতশৃঙ্গ কারাকোরাম পর্বতমালার প্রবেশদ্বার হিসাবে বিবেচিত হয়। স্কার্দু শহরেই সিন্ধু নদী হিমালয় থেকে কারাকোরাম পর্বতমালাকে আলাদা করেছে।
স্কার্দুতে দুধরনের যোগাযোগ ব্যবস্থা বিদ্যমান; সড়কপথ ও আকাশপথ। স্কার্দুতে যাওয়ার সাধারণ সড়কপথের হল কারাকোরাম হাইওয়ে হয়ে এবং স্কার্দু ভ্যালির মধ্য দিয়ে স্কার্দু সড়ক পথে (S1)। শ্রীনগর ও লেহ শহরের সাথে এর চার বা পাঁচটি সড়ক সংযোগ আছে। অপর যোগাযোগ মাধ্যম আকাশপথ, স্কার্দু বিমানবন্দর থেকে ইসলামাবাদ দিনে এক বা দুটি বিমান চলাচল করে।
প্রকাশ পাডুকোন
প্রকাশ পাডুকোন (জন্ম ১০ জুন ১৯৫৫) একজন প্রাক্তন ভারতীয় ব্যাডমিন্টন খেলোয়াড়। ভারত সরকার ওনাকে ১৯৭২ সালে অর্জুন পুরষ্কার ও ১৯৮২ সালে পদ্মশ্রী সন্মানে ভূষিত করেন।
জ্বালা গুট্টা
জ্বালা গুট্টা (জন্ম ৭ সেপ্টেম্বর ১৯৮৩) একজন বাঁহাতি ভারতীয় ব্যাডমিন্টন খেলোয়াড়। তাঁর জন্মস্থান ওয়ার্ধা। জ্বালা গুট্টা খুব কম বয়স থেকে ব্যাডমিন্টন খেলা শুরু করেন। তাঁর বাবা ভারতীয় এবং মা চীনা। তিনি ভারতের সবচেয়ে সফল পারদর্শী দ্বৈত খেলোয়াড় এবং ১৯৯০ এর দশকের শেষের দিক থেকে ২০১৭সাল অবধি আন্তর্জাতিক আবর্তে দেশের প্রতিনিধিত্ব করেছেন। তিনি ১৪ বার জাতীয় ব্যাডমিন্টন প্রতিযোগীতা জিতেছেন। ২০০০ সাল থেকে উনি ভারতের হয়ে আন্তর্জাতিক প্রতিযোগিতায় অংশগ্রহণ করছেন।তার কর্মজীবনের প্রারম্ভে শ্রুতি কুরিয়েনের সাথে খেলেছেন, কিন্তু অশ্বিনী পনন্পা' জুটির সাথে আরও বেশি আন্তর্জাতিক সাফল্য পান। অশ্বিনী পোনাপ্পার সাথে জুটি বেঁধে খেলে উনি ২০১৫ সালে বিশ্বের প্রথম ১০টি জুটির মধ্যে উঠে আসেন। গুট্টা, পোনাপ্পার সঙ্গে মহিলা জুটিতে এবং ভি ডিজুর সাথে মিশ্র জুটিতে লন্ডনে অলিম্পিকে দুটি ইভেন্টের জন্য যোগ্যতা অর্জনকারী প্রথম ভারতীয় ব্যাডমিন্টন খেলোয়াড়। গুট্টা তাঁর দক্ষ বাম হাতি স্ট্রোক-খেলার জন্য পরিচিত এবং একটি ফোরহ্যান্ড সার্ভিস ব্যবহার করা খুব কমসংখ্যক ডাবলস খেলোয়াড়দের মধ্যে একজন।
লন্ডনে ২০১১ বিডব্লিউএফ ওয়ার্ল্ড চ্যাম্পিয়নশিপে অসংখ্য পদকসহ ব্রোঞ্জ মেডেল ভারতীয় ব্যাডমিন্টনের জন্য জিতেছেন এবং ২০১০ ও ২০১৪ সালে কমনওয়েলথ গেমসে স্বর্ণ ও রৌপ্য পদক পেয়েছে মহিলা দ্বৈত ইভেন্টে, যা এই শৃঙ্খলায় দেশের জন্য প্রথম। অন্যান্য কৃতিত্বের মধ্যে নতুন দিল্লিতে ২০১৪ থমাস ও উবার কাপে ঐতিহাসিক ব্রোঞ্জ পদক প্রাপ্তি, একই বছরে ব্যাডমিন্টন এশীয় চ্যাম্পিয়নশিপের ব্রোঞ্জ পদক এবং অনেক বড় আন্তর্জাতিক ইভেন্টের সেমি ফাইনাল এবং ফাইনালে উপস্থিতি বিশেষ করে ২০০৯ বিডব্লিউএফ সুপার সিরিজের মাস্টার্স ফাইনাল, পাশাপাশি ভি ডিজুর সঙ্গে দেশের জন্য যে কোন শৃঙ্খলার মধ্যে প্রথম।
হেনরি ফন্ডা
হেনরি জেনেস ফন্ডা (১৬ মে, ১৯০৫ - ১২ আগস্ট, ১৯৮২) ছিলেন একজন মার্কিন চলচ্চিত্র ও মঞ্চ অভিনেতা। পাঁচ দশকের বেশি সময় অভিনয় করা এই অভিনেতা ব্রডওয়ে থিয়েটারে অভিনয় শুরু করেন। ১৯৩৮ সালে তিনি জোয়ান টম্পকিন্স এর সাথে নিউ ইয়র্কের হোয়াইট প্লেনসে একটি মঞ্চ নাটকে অভিনয় করেন। তাঁর হলিউডে অভিষেক হয় ১৯৩৫ সালে। তাঁর অভিনয় জীবন আরও গতিশীল হয় ১৯৪০ সালে জন স্টেইনবেক রচিত উপন্যাস অবলম্বনে নির্মিত "দ্য গ্রেপস্‌ অফ র‍্যাথ" চলচ্চিত্রের টম জোড চরিত্রের জন্য শ্রেষ্ঠ অভিনেতার জন্য একাডেমি পুরস্কার এর মনোনয়ন লাভ করলে।
হেনরি বিখ্যাত অভিনয়শিল্পী পরিবারের প্রধান। তাঁর মেয়ে জেন ফন্ডা, ছেলে পিটার ফন্ডা, নাতনী ব্রিজেট ফন্ডা এবং নাতী ট্রয় গ্যারিটি। তাঁর পরিবার ও কাছের বন্ধুগণ তাকে "হ্যাঙ্ক" বলে ডাকতেন। ১৯৯৯ সালে আমেরিকান ফিল্ম ইনস্টিটিউট এর করা সর্বকালের সেরা অভিনেতার র‍্যাংকিংয়ে তাঁর অবস্থান ষষ্ঠ।
হেনরি ১৯০৫ সালের ১৬ মে নেব্রাস্কার গ্র্যান্ড আইল্যান্ডে জন্মগ্রহণ করেন। তাঁর পিতা উইলিয়াম ব্রেস ফন্ডা ছিলেন একজন বিজ্ঞাপন-মুদ্রণকর্মী এবং মাতা এলমা হার্বার্টা (জেনেস)। হেনরির পূর্বপুরুষগণ ১৫শ শতাব্দীতে ইতালির জেনোয়া থেকে নেদারল্যান্ডে চলে যান। ১৬৪২ সালে ফন্ডার পূর্বপুরুষদের একদল নিউ নেদারল্যান্ডের ওলন্দাজ উপনিবেশ থেকে উত্তর আমেরিকার পূর্ব উপকূলে চলে আসেন। তারা প্রথম সময়ের ওলন্দাজ যারা নিউ ইয়র্কে বসবাস শুরু করেন। ১৮৮৮ সালের মধ্যে তাদের অনেকে নেব্রাস্কায় চলে যান।
হেনরির প্রথম চলচ্চিত্র ছিল টোয়েন্টিয়েথ সেঞ্চুরি ফক্স প্রযোজিত ১৯৩৫ সালের "দ্য ফার্মার টেকস আ ওয়াইফ"। এটি জ্যানেট গেনরের ব্রডওয়ে থিয়েটারের নাটকের চলচ্চিত্র রূপ। ব্রডওয়ের নাটকেও তিনিই অভিনয় করেছিলেন। ছবিতে তাঁর অভিনয় প্রশংসিত হয়। একই বছর তিনি অপেরা তারকা লিলি পন্স এর সাথে "আই ড্রিম টু মাচ" চলচ্চিত্রে অভিনয় করেন। পরের বছর তিনি সিলভিয়া সিডনি ও ফ্রেড ম্যাকমুরের সাথে "দ্য ট্রেইল অফ দ্য লোনসাম পাইন" চলচ্চিত্রে অভিনয় করেন। এটি প্রথম টেকনিকালার চলচ্চিত্র, যার শুটিং আউটডোরে হয়।
তিনি তাঁর প্রাক্তন স্ত্রী মার্গারেট সুলাভানের সাথে "দ্য মুন্‌স আওয়ার হোম" চলচ্চিত্রে অভিনয় করেন। এই চলচ্চিত্রে অভিনয়ের সময় তাদের সম্পর্ক আবার কিছুটা গাঢ় হতে থাকে এবং তারা পুনরায় বিয়ে করার কথাও ভাবেন। ১৯৩৭ সালে তিনি ফ্রিট্‌জ ল্যাং পরিচালিত "ইউ অনলি লিভ ওয়ান্স" ছবিতে সিলভিয়া সিডনির বিপরীতে অভিনয় করেন। বেটি ডেভিসের বিপরীতে "জেজেবেল" (১৯৩৮) চলচ্চিত্রে তাঁর অভিনয় সমাদৃত হয়। পরের বছর তিনি জন ফোর্ড পরিচালিত "ইয়ং মিস্টার লিংকন" চলচ্চিত্রের শিরোনাম চরিত্রে এবং একই পরিচালকের "ড্রামস এলং দ্য মহক" চলচ্চিত্রে অভিনয় করেন।
ফন্ডার সফলতা দেখে জন ফোর্ড তাকে পুনরায় "দ্য গ্রেপস্‌ অফ র‍্যাথ" চলচ্চিত্রের জন্য নির্বাচন করেন। জন স্টেইনবেক রচিত উপন্যাস অবলম্বনে নির্মিত এই চলচ্চিত্রে তিনি টম জোড চরিত্রে অভিনয় করেন। এই চরিত্রের জন্য তিনি প্রথমবারের মত শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন।
অমিতাভ ভট্টাচার্য
অমিতাভ ভট্টাচার্য একজন ভারতীয় গীতিকার ও নেপথ্য কন্ঠশিল্পী। তিনি উত্তর প্রদেশে জন্মগ্রহণ করলেও তার পরিবার কিন্তু বাঙালি জাতিসত্তার অধিকারী। অমিতাভ হিন্দি চলচ্চিত্রে কাজ করেন। তিনি দেব.ডি নামক চলচ্চিত্রে কাজ করে খ্যাতি অর্জন করেন। চলচ্চিত্রটির "ইমোশনাল অত্যাচার" নামক গানটি মুক্তি লাভ করার সাথে সাথে দর্শকপ্রিয়তা লাভ করেন। তখন থেকেই তিনি বলিউডের বিভিন্ন ধরনের চলচ্চিত্রের জন্য গান লিখে যাচ্ছেন এবং নিজে কিছু গান গেয়েছেনও।
টেইলর হিল (মডেল)
abdur rahman
facebook.com/king.of.kachua
টেইলর মারি হিল (জন্ম মার্চ ৫, ১৯৯৬) একজন আমেরিকান মডেল এবং বর্তমানে ২০১৫ থেকে ভিক্টোরিয়া'স সিক্রেটের দূত হিসেবে নিয়োজিত রয়েছেন।
হিল মার্কিন যুক্তরাষ্ট্রের ইলিনয়ের প্যালাটাইনে জন্মগ্রহন করেন এবং কলোরাডোর আরভাডায় বেড়ে ওঠেছেন। শুরুর দিনগুলোতে, মডেল হওয়ার পূর্বে হিল একজন জিমন্যাস্ট ছিলেন। তার তিনজন ভাইবোন রয়েছে। তিনি কলোরাডোর আরভাডায় অবস্থিত পামোনা উচ্চ বিদ্যালয় থেকে উত্তীর্ণ হন।
টেইলর মারি হিলের সন্ধান পান জিম জর্ডান নামের একজন আলোকচিত্রী এবং টেইলর হিলকে খুজে পান তার ১৪ বছর বয়সে কলোরাডোর গ্রানবিতে একটি শস্যাগারে।
২০১৩-এ , তিনি ইনতিমিসিমির ক্যাটালগে উপস্থাপিত হন। ফরেভার ২১ এর ছাপানো সংস্করনেও স্থান পান।
২০১৪-এ তিনি এইচএন্ডএম এর জন্য মডেল হন। এবং ভিক্টোরিয়া'স সিক্রেট ফ্যাশন শোতে হাটেন। সে বছর তিনি রোজা ছা সাথে এরিন হেথারটন, ফ্রিডা গুস্তাভসন এবং বারবার পালভীন তাদের মধ্যে একজন হন।
তিনি "কউতুরেসকু" এর পাঠকদের ভোটের দ্বারা "২০১৫ এর সবচেয়ে প্রতিশ্রুতিশীল মডেল" হন।
২০১৫-এ, তিনি ভিক্টোরিয়া'স সিক্রেট পিঙ্ক এর একটি অনুষ্ঠান উপস্থাপনা করেন। এই একই বছরে, তিনি ভিক্টোরিয়া সিক্রেটের দূত হন। তিনি ভার্সাসেরও বিজ্ঞাপন করেছেন।
আগস্ট ২০১৫-এ, তিনি ফ্যাশন মিডিয়া অ্যাওয়ার্ডে সামাজিক যোগাযোগের মাধ্যমে "মডেল অব দি ইয়ার" জিতেছেন।
২০১৬-এ, তিনি দি নিয়ন ডেমন চলচ্চিত্রে একটি অংশে মডেল হন এবং ফরবেসে ১৭ নম্বরে আত্মপ্রকাশ করেন' "বিশ্বের সর্ব্বোচ্চ উপার্জন করা মডেল" এর তালিকায় নাম লেখান। ২০১৫-২০১৬ এই সময়ে আনুমানিক $৪ মিলিয়ন ডলার উপার্জন করেন।
২০১৬-এর জুলাইয়ে, ল্যানকম এর নতুন মুখ হিসেবে নাম লেখান।
তিনি আমেরিকান, ফরাসি, স্পেনীয়, নরওয়েজিয়ান,
এবং মেক্সিকান সম্পাদকীয়তে আত্মপ্রকাশ করছেন "ভোগ ", "হারপার'স বাজার", ফরাসি, ডাচ, এবং অস্ট্রেলিয়ান "এলি",
"ডব্লিউ", "মাদাম ফিগারো",
"ডেজ", "লাভ",
রাশিয়ান "ন্যুমেরো",গ্ল্যামার" ও ইতালীয় "মারি ক্লেয়ার"।
তিনি ভার্সেস, ৩.১ ফিলিপ লিম, কেনজো, ফেন্ডি, ভ্যালেনটিনো, ক্যারোলিনা হেরেরা, এম্পোরিয়ো আরমানি, আলেকজান্ডার ভাউতিয়ার, ডিকেএনওয়াই, চ্যানেল, ভিক্টর ও রল্ফ, অ্যান্থনি ভার্সোরেল্লো, রালফ লরেন, বৌচরা জাররার, ধামির দোমা, ডোলস এন্ড গাবানা, রিচার্ড নিকোল, আরমান্নো স্কেরবিনো, আরো ভার্সেস, আলবার্তো ফেরেত্তি, গাব্রিয়েলা কাডিন্, এলি স্যাব, জর্জিও আরমানি, হার্ভে লেজার, আইআরএফই, রেচেল জো, ক্রিস্টোফার কেনের, মাইকেল ভ্যান ডার হ্যাম, আরমানি প্রাইভ, মুগলার, আলেকজান্ডার ওয়াং, ম্যাক্সিম সিমোয়েন্স, পল এন্ড জো, পল স্মিথ, জাইলস যাজক, কার্ল লেজারফেল্ড, মিউ মিউ, রোক্সানদা ইলিনকিক, ভিক্টোরিয়া'স সিক্রেট, পাবলিক স্কুল, এবং ব্রাউন এর জন্য রানওয়ে পদচারণা করেছেন।
এছাড়াও তিনি অনেক বিজ্ঞাপনেও অংশগ্রহন করেছেন।
দূরদর্শন
শাহ আবদুল হান্নান
শাহ আব্দুল হান্নান হলেন একজন বাংলাদেশী ইসলামী দার্শনিক, শিক্ষাবিদ, লেখক, অর্থনীতিববিদ ও সমাজ সেবক। তিনি জাতীয় রাজস্ব বোর্ডের চেয়ারম্যান এবং বাংলাদেশ ব্যাংকের ডেপুটি গভর্নর ছিলেন। এছাড়াও তিনি দারুল ইহসান বিশ্ববিদ্যালয় ও নর্থ সাউথ বিশ্ববিদ্যালয়ের প্রতিষ্ঠাতা ভাইস চ্যান্সেলর এবং বর্তমানে তিনি ইসলামী ব্যাংক বাংলাদেশ লিমিটেডের পরিচালক।
শাহ আব্দুল হান্নান ১৯৩৯ সালের ১লা জানুয়ারি ময়মনসিংহে জন্মগ্রহণ করেন। তিনি ১৯৫৯ সালে ঢাকা বিশ্ববিদ্যালয় থেকে অর্থনীতি ও রাষ্ট্রবিজ্ঞান বিভাগে স্নাতক এবং ১৯৬১ সালে স্নাতকোত্তর সম্পন্ন করেন।
হান্নান তার কর্মজীবন শিক্ষকতার পেশা দিয়ে শুরু করেন। তিনি ১৯৬২ সালে ঢাকা কলেজে রাষ্ট্রবিজ্ঞানের প্রভাষক হিসাবে যোগ দেন। ১৯৬৩ সালে তিনি পাকিস্তান ফিন্যান্স সার্ভিসে যোগ দেন। এবং ১৯৯৮ সালে সর্বশেষ বাংলাদেশ সরকারের সচিব পদ থেকে অবসর গ্রহণ করেছিলেন। এর মাঝে তিনি ছিলেন জাতীয় রাজস্ব বোর্ডের চেয়ারম্যান, যেখানে তিনি ভ্যাট চালুর অন্যতম প্রবক্তা ছিলেন। ছিলেন বাংলাদেশ ব্যাংকের ডেপুটি গভর্নর, দুর্নীতি দমন ব্যুরোর মহাপরিচালক, সমাজ কল্যাণ ও সর্বশেষ অর্থ মন্ত্রণালয়ের আভ্যন্তরীন সম্পদ বিভাগের সচিব।
শাহ আব্দুল হান্নান ইসলামী অর্থনীতি ও সমাজ ব্যবস্থা সম্পর্কে বেশ কিছু বহ লিখেছেঃ
বার্ণপুর বিমানবন্দর
বার্ণপুর বিমানবন্দর হল পশ্চিমবঙ্গের আসানসোল মহানগরীর বার্ণপুর অঞ্চলে অবস্থিত একটি বেসরকারি বিমানবন্দর।এই বিমানবন্দরটি পরিচালনা করে ভারতীয় বিমানবন্দর কর্তৃপক্ষ।এই বিমানবন্দরের মালিকানা রয়েছে ইস্কো ইস্পাত (বার্নপুর ইস্পাত কারখানা) কারখানার কাছে।এই বিমানবন্দর প্রধানত এই ইস্পাত কারখানার জন্যই ব্যবহৃত হয়।তবে বর্তমান কেন্দ্র সরকারের আঞ্চলিক বিমান পরিবহনের ঘোষনায় এই বিমান বন্দর স্থান পেয়েছে ভারতবর্ষের ১২৮ টি নতুন ঘোষিত বিমান পথে। এই বিমানবন্দর থেকে কলকাতা বিমানবন্দরে বিমান পরিচালনার কথা বলা হয়েছে।এই পথে উড়ান পরিচালনা করবে ডেকান এয়ার ১৮ আসনের বিমানের দ্বারা।
বিমানবন্দরের রানওয়ে দীর্ঘ ও ২৩ মিটার চওড়া।বিমানবন্দরটিতে কোনো টার্মিনাল বা প্রান্তীক নেই।নেই কোনো এটিসি কন্টোল ভবন। বিমানবন্দরটি মোট ৬৩ একর জমিতে গড়ে উঠেছে।
ভারত সরকার-এর রিজনাল কানেক্টিভিটি স্কিম-এর অন্তর্গত হয়েছে এই বিমানবন্দর।ফলে বিমানবন্দরটির পরিকাঠামো গড়বে ভারতের বিমান মন্ত্র।প্রথমে ₹৫ কোটি টাকা খরচ হবে।পরে মোট ₹১০০ কোটি খরচ ধরা হয়েছে বিমানবন্দরটির নতুন এটিসি ভবন, টার্মিনাল, রাস্তা প্রভৃতি নির্মানে।
শেখ আব্দুর রহিম
শেখ আব্দুর রহিম (১৮৫৯-১৯৩১), একজন বাঙ্গালি লেখক ও সাংবাদিক ছিলেন।
শেখ আব্দুর রহিম বাংলার মুসলমান সমাজের উন্নয়নের জন্য কাজ করতেন। তার লেখালেখির বিষয় ছিল মুসলিম ইতিহাস ও সংস্কৃতি।
তার সাহিত্যকর্ম স্কুল লেভেল থেকে মাধ্যমিক, উচ্চমাধ্যমিক ও গ্রাজুয়েশন লেভেলের বাংলা সাহিত্যের পাঠ্যপুস্তকে পড়া হয়।
ড. খালেদ মাসুকে রাসুল কর্তৃক লিখিত শেখ আব্দুর রহিম এর জীবনী ইসলামিক ফাউন্ডেশন হতে প্রকাশিত হয়।
শাহজালাল আহম্মদ
শহীদ শাহজালাল আহম্মদ (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
শাহজালাল আহম্মদের জন্ম নোয়াখালী জেলার সেনবাগ থানার ওমুরুখা ইউনিয়নের হরিণকাটা গ্রামে। তাঁর বাবার নাম আলতাফ আলী এবং মায়ের নাম জমিলা খাতুন। তাঁর স্ত্রীর নাম সাফিয়া খাতুন।
পাকিস্তানি সেনাবাহিনীতে চাকরি করতেন শাহজালাল আহম্মদ । ১৯৭১ সালে কর্মরত ছিলেন কুমিল্লা সেনানিবাসে। মার্চ মাসে ছুটিতে বাড়িতে ছিলেন। মুক্তিযুদ্ধ শুরু হলে যুদ্ধে যোগ দেন। দুই নম্বর সেক্টরের রাজনগর সাবসেক্টরের গেরিলা মুক্তিযোদ্ধাদের দলে ছিলেন তিনি।
১৯৭১ সালে নোয়াখালী জেলার সেনবাগ উপজেলার দক্ষিণে ফেনী-লক্ষ্মীপুর সড়কের সংযোগস্থলে অবস্থিত কল্যাণদী ছিলো সেনবাগ ও সোনাইমুড়ী এলাকার বৃহত্তর জনগোষ্ঠীর চলাচলের অন্যতম সংযোগস্থল। ১৯৭১ সালে কল্যাণদীতে ছিল পাকিস্তানিদের সুরক্ষিত একটি ক্যাম্প। এই ক্যাম্পে ছিল পাকিস্তানি মিলিশিয়া, এ দেশীয় রাজাকার ও আলবদর সমন্বয়ে প্রায় ১৫০ জনের জনবল। নির্যাতন-হত্যা-লুণ্ঠনের মাধ্যমে তারা আশপাশে ত্রাসের রাজত্ব কায়েম করেছিল। ঈদুল ফিতরের আগের রাতে ১৮ সেপ্টেম্বর সেখানে মুক্তিযোদ্ধারা অপারেশন করেন। মুক্তিযোদ্ধাদের কয়েকটি দল এই অপারেশনে অংশ নেয়। এক নম্বর কাট অফ পার্টি দায়িত্ব পালন করে সেবারহাট বাজারে। তাঁদের ওপর দায়িত্ব ছিল পূর্বদিক থেকে যাতে ওই ক্যাম্পে কোনো সহায়তা না আসতে পারে। কাট অফ পার্টি দুই জমিদারহাটে অবস্থান নেয়। তাঁদের ওপর দায়িত্ব ছিল যাতে চৌমুহনীর দিক থেকে কোনো সহায়তা না আসতে পারে। অ্যাকশন পার্টি আক্রমণ পরিচালনা করে। এই দলে ছিলেন শাহজালাল আহম্মদসহ ৪০ জন। 
শাহজালাল আহম্মদ ও তাঁর সহযোদ্ধারা অন্ধকারে নিঃশব্দে এগিয়ে যাচ্ছেন শত্রু পাকিস্তানিদের অবস্থানের দিকে। তাঁদের সঙ্গে আছে জিএফ রাইফেল। ক্যাম্পের অদূরে অবস্থান নিয়ে তাঁরা এনারগা গ্রেনেড ফায়ার করলেন। একই সময় অন্য সহযোদ্ধারা হ্যান্ডগ্রেনেড নিক্ষেপ করলেন। তারপর তাঁরা এগিয়ে যেতে থাকলেন ক্যাম্পের দিকে। এমন সময় হঠাৎ গুলিবিদ্ধ হয়ে মাটিতে লুটিয়ে পড়লেন শাহজালাল আহম্মদ ও তাঁর দুই সহযোদ্ধা। 
মুক্তিযোদ্ধারা দুটি দলে বিভক্ত হয়ে পাকিস্তানিদের ক্যাম্পে আক্রমণ চালান। পরিকল্পনা মোতাবেক তাঁরা প্রথমে জিএফ রাইফেল দিয়ে এনারগা গ্রেনেড ফায়ার করেন। হঠাৎ এ আক্রমণে পাকিস্তানি মিলিশিয়া-রাজাকার ও আলবদররা ভ্যাবাচেকা খেয়ে যায়। তাদের হতভম্ব অবস্থা কাটতে না কাটতেই স্পেশাল টাস্ক পার্টি পাকিস্তানিদের বিভিন্ন ব্যাংকারে হ্যান্ডগ্রেনেড নিক্ষেপ করে। মুক্তিযোদ্ধারা শুনতে পান শত্রুদের আর্তনাদ। এই সময় অ্যাকশন পার্টির মুক্তিযোদ্ধারা ক্যাম্প দখল করার জন্য দৌড়ে সেদিকে যেতে থাকেন। তখনই ক্যাম্প থেকে পাকিস্তানিরা ব্রাশ ফায়ার করে। এই ব্রাশফায়ারে শাহজালাল আহম্মদ, সহযোদ্ধা মোহাম্মদ আলী, আবু তাহের গুলিবিদ্ধ হয়ে মাটিতে লুটিয়ে পড়েন। শাহজালাল আহম্মদ ও আবু তাহেরের মাথায় গুলি লাগে। তাঁরা দুজন সঙ্গে সঙ্গে শাহাদত বরণ করেন। মোহাম্মদ আলী পরে মারা যান। সেখানে এক ঘণ্টারও বেশি সময় তুমুল যুদ্ধ হয়। এরপর পাকিস্তানিরা রণেভঙ্গ দিয়ে পালিয়ে যায়।
জে. টি. হার্ন
জন টমাস হার্ন (; জন্ম: ৩ মে, ১৮৬৭ - মৃত্যু: ১৭ এপ্রিল, ১৯৪৪) কেলফন্ট সেন্ট জাইলস এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের পক্ষে ১৮৯২ থেকে ১৮৯৯ সময়কালে আন্তর্জাতিক ক্রিকেটে প্রতিনিধিত্ব করেছেন। এছাড়াও, ঘরোয়া ক্রিকেটে মিডলসেক্সের পক্ষে খেলেন জ্যাক হার্ন নামে পরিচিত জে. টি. হার্ন। দলে তিনি মূলতঃ মিডিয়াম-ফাস্ট বোলাররূপে অংশ নিতেন। পাশাপাশি নিচেরসারিতে ডানহাতে ব্যাটিংয়ে পারদর্শিতা দেখিয়েছেন তিনি।
বাকিংহামশায়ারের চালফন্ট সেন্ট জাইলস এলাকায় তাঁর জন্ম। বিখ্যাত ক্রিকেটার জে. ডব্লিউ. হার্ন সম্পর্কে তাঁর দূরসম্পর্কীয় আত্মীয়। ১৮৮৮ সালে মিডলসেক্সের সদস্যরূপে অস্ট্রেলীয়দের বিপক্ষে প্রথমবারের মতো অংশগ্রহণ করেন। ১৮৯০ সালের পূর্ব-পর্যন্ত তাঁকে দলে নেয়া হয়নি। কাউন্টি চ্যাম্পিয়নশীপে তাঁর প্রথম খেলায় অংশগ্রহণের শেষ মুহূর্ত পর্যন্ত জানতেন না যে তাঁকে খেলার সুযোগ দেয়া হবে। খেলায় তিনি ৬/৬২ পান। ১৮৯১ সালে হার্ন উইকেট প্রতি মাত্র ১০.৩৩ রান দিয়ে ১১৮ উইকেট পান। নটিংহ্যামশায়ারের বিপক্ষে ৯/৩২ ও ল্যাঙ্কাশায়ারের বিপক্ষে ৮/২২ বোলিং পরিসংখ্যান গড়েন। হার্নের এ সাফল্যের প্রেক্ষিতে ১৮৯২ সালে তাঁকে উইজডেন কর্তৃপক্ষ বর্ষসেরা ক্রিকেটাররূপে ঘোষিত করে। ফলশ্রুতিতে দক্ষিণ আফ্রিকা সফরের জন্য আমন্ত্রিত হন।
প্রথম-শ্রেণীর ক্রিকেটে এক ইনিংসে দশ উইকেট লাভকারী বোলারদের অন্যতম তিনি। এ তালিকায় উইলফ্রেড রোডস, টিচ ফ্রিম্যান ও চার্লি পার্কারের পরই তিনি অবস্থান করছেন। এছাড়াও এ তালিকায় টম গডার্ড, ডব্লিউ. জি. গ্রেস ও অ্যালেক কেনেডি অবস্থান করছেন।
ডব্লিউ.ডব্লিউ রিডের নেতৃত্বে দক্ষিণ আফ্রিকার বিপক্ষে ১৯ মার্চ, ১৮৯২ তারিখে তাঁর টেস্ট অভিষেক ঘটে। ৪০ রান সংগ্রহ করলেও তাঁকে বোলিং করতে দেয়া হয়নি।
১৮৯৯ সালে অ্যাশেজ সিরিজের তৃতীয় টেস্টে হ্যাট্রিক করেন জ্যাক হার্ন। ৩০ জুন, ১৮৯৯ তারিখে লিডসের হেডিংলি স্টেডিয়ামে অনুষ্ঠিত টেস্টের দ্বিতীয় ইনিংসে সফরকারী অস্ট্রেলিয়ার ক্লেম হিল, সিড গ্রিগরি, মন্টি নোবেলকে আউট করে এ সাফল্য পান।
১৮৯২ সাল থেকে সংরক্ষিত বোলার হিসেবে মিডলসেক্স ও এমসিসির পক্ষে খেলেন। ১৮৯৩ সালের গ্রীষ্মে ২০০-এর বেশী উইকেট নিয়ে পূর্বেকার সাফল্যকে ম্লান করে দেন। ব্যাটিং সহায়ক উইকেটে ধারাবাহিকতা অক্ষুণ্ন ও দক্ষতা প্রদর্শন করেন। তন্মধ্যে, নটিংহ্যামশায়ারের বিপক্ষে দুইটি খেলা উল্লেখযোগ্য ছিল।
সমগ্র খেলোয়াড়ী জীবনে ৩,০৬১টি প্রথম-শ্রেণীর উইকেট পেয়েছেন যা তাঁকে সর্বকালের মিডিয়াম পেস বা এর উপরের স্তরের যে-কোন বোলারের চেয়ে সেরা ছিল। ১৮৯৬ সালে ২৫৭ উইকেট পেয়ে মোট উইকেটপ্রাপ্তিতে দশম স্থান অধিকার করে আছেন। ১৮৯১, ১৮৯৮, ১৯০৪ ও ১৯১০ সালে প্রথম-শ্রেণীর ক্রিকেটের বোলিং গড়ে তিনি সর্বাগ্রে ছিলেন।
একসময় ফিল্ডিংয়ের সর্বাপেক্ষা গুরুত্বপূর্ণ অংশ হিসেবে বিবেচিত ক্যাচের জন্য তিনি উইকেটের কাছাকাছি অবস্থায় নির্ভরযোগ্যতার পরিচয় দিতেন এবং মাঝে-মধ্যেই দলের আপদকালীন সময়ে দায়িত্বশীল ব্যাটসম্যান হিসেবেও গুরুত্বপূর্ণ ভূমিকা রেখেছিলেন।
১৯২০ সালে প্রথম পেশাদার ক্রিকেটার হিসেবে হার্ন মিডলসেক্সের পরিচালনা পরিষদে নির্বাচিত হন। এ পদে তিনি এক দশককাল ছিলেন। এ সময়েই ভারতে কয়েকবার সফর করেন। ১৯৩০-এর দশকের মাঝামাঝি সময় পর্যন্ত অক্সফোর্ড বিশ্ববিদ্যালয়ে কোচিং করান। এরপরই তিনি অবসর নেন। ১৭ এপ্রিল, ১৯৪৪ তারিখে নিজ জন্মস্থান কেলফন্ট সেন্ট জাইলস এলাকায় তাঁর দেহাবসান ঘটে।
লায়ন-টেল ম্যাকাক
লায়ন-টেল ম্যাকাক ("Macaca silenus") হল প্রাচীন বিশ্বের একটি বানর প্রজাতি। এরা দক্ষিণ ভারতের পশ্চিমঘাট পর্বতমালার একটি এনডেমিক প্রজাতি।.
আল কাজিমিয়া মসজিদ
আল কাজিমিয়া মসজিদ ইরাকের বাগদাদ শহরের কাজিমিয়া এলাকায় অবস্থিত একটি শিয়া অধ্যুষিত মসজিদ। এই মসজিদের ভিতরে সপ্তম শিয়া ইমাম মুসা অাল-কাজিম এবং নবম শিয়া ইমাম মুহাম্মদ আল-তাকির মাজার অবস্থিত।
এই মসজিদে প্রখ্যাত ইসলামি পন্ডিত আল-শেখ আল-মুফিদ এবং নাসির আল-দিন-আল-তুসীর মাজারও রয়েছে।
আসিফ নজরুল
মোঃ নজরুল ইসলাম, যিনি আসিফ নজরুল নামে সমধিক পরিচিত, একজন বাংলাদেশী লেখক, ঔপন্যাসিক, রাজনীতি-বিশ্লেষক, সংবিধান বিশেষজ্ঞ, কলামিস্ট, ও ঢাকা বিশ্ববিদ্যালয়ের আইন বিভাগের অধ্যাপক। টিভি টক শো ও তার কলামে সাহসী রাজনীতি বিশ্লেষণের জন্য তিনি বিশেষভাবে খ্যাত। তিনি ১২টি গ্রন্থের রচয়িতা।
আসিফ নজরুল ঢাকা বিশ্ববিদ্যালয় থেকে আইন বিভাগ থেকে ১৯৮৬ সালে স্নাতক ও ১৯৮৭ সালে স্নাতকোত্তর সম্পন্ন করেছেন। ১৯৯৯ সালে সোয়াস (স্কুল অফ ওরিয়েন্টাল অ্যান্ড আফ্রিকান স্টাডিজ) ইউনিভার্সিটি অব লন্ডন থেকে তার পিএইচডি সম্পন্ন করেন। পরবর্তীতে জার্মানীর বন শহরের ইনভাইরনমেন্টাল ল' সেন্টার থেকে তিনি পোস্ট ডক্টরেট ফেলোশিপ অর্জন করেন। তিনি স্কুল অফ ওরিয়েন্টাল অ্যান্ড আফ্রিকান স্টাডিজে একজন কমনওয়েলথ ফেলো হিসেবে কাজ করেছেন।
ঢাকা বিশ্ববিদ্যালয়ে শিক্ষক হিসেবে যোগদানের পূর্বে ১৯৯১ সালে আসিফ নজরুল একটি বহুল প্রচারিত সাপ্তাহিক পত্রিকা "বিচিত্রা"য় কাজ করতেন। তিনি কিছু সময় বাংলাদেশ সরকারের একজন সরকারি কর্মকর্তা (ম্যাজিস্ট্রেট) হিসেবে কাজ করেছেন। জাতীয় ও আন্তর্জাতিক বিভিন্ন মিডিয়ায় তাকে প্রায়ই দেখা যায়। যেমনঃ বিবিসি, সিএনএন এবং আল জাজিরা ইত্যাদি। ইউএনডিপি, এডিবিসহ মানবাধিকার সংস্থা, আইনের শাসন, পরিবেশগত সমস্যা ইত্যাদি ভিত্তিক বিভিন্ন ধরনের আন্তর্জাতিক সংস্থার সাথে তার কনসালট্যান্ট হিসাবে কাজ করার অনেক অভিজ্ঞতা আছে।
২০১২ সালে আসিফ নজরুলকে তলব করেছিল হাইকোর্ট। ১২ মার্চ ২০১২ তারিখে একটি টেলিভিশন চ্যানেলে টক শোতে দেওয়া বক্তব্যে অগণতান্ত্রিক শক্তিকে উসকানি দেওয়া হয়েছে বলে একটি রিট আবেদন করলে আদালত এই আদেশ দেন। ২০১৩ সালে ঢাকা বিশ্ববিদ্যালয়ে তার অফিসকক্ষ কেরোসিন তেল দিয়ে জ্বালিয়ে দেওয়া হয়েছিল। আসিফ নজরুলকে ২০১৩ সালের মে মাসে টেলিফোন করে হত্যার হুমকি দেওয়া হয়েছিলো। ধারনা করা হয়, সরকারের সমালোচনা করার জন্যই তাকে এই হুমকি দেওয়া হয়েছিলো। ২০১৭ সালে মাদারীপুর আদালতে আসিফ নজরুলের বিরুদ্ধে ৫০০ ও ৫০১ নম্বর ধারায় মানহানির মামলা করেছিলেন নৌপরিবহন মন্ত্রী শাজাহান খানের চাচাতো ভাই জেলা পরিষদের সদস্য ফারুক খান।
২০১৩ সালের ডিসেম্বর মাসে আসিফ নজরুল বাংলাদেশি লেখক হুমায়ূন আহমেদের মেয়ে শীলা আহমেদকে বিয়ে করেন। তার প্রাক্তন স্ত্রী ছিলেন অভিনেত্রী রোকেয়া প্রাচী। তাদের বৈবাহিক সম্পর্ক কয়েক বছর স্থায়ী ছিলো।
কাটোয়ার যুদ্ধ (১৭৪২)
কাটোয়ার প্রথম যুদ্ধ ১৭৪২ সালের ২৭ সেপ্টেম্বর বর্তমান ভারতের পশ্চিমবঙ্গ রাজ্যের কাটোয়ায় বাংলার নবাব এবং মারাঠাদের মধ্যে সংঘটিত হয়। যুদ্ধে মারাঠারা শোচনীয়ভাবে পরাজিত হয়।
১৭৪২ সালে মারাঠা নেতা প্রথম রঘুজী ভোঁসলের প্রধানমন্ত্রী ভাস্কর পণ্ডিতের নেতৃত্বে একটি বিরাট সৈন্যবাহিনী বাংলা আক্রমণ করে এবং সমগ্র বাংলা জুড়ে লুটপাট চালায়। তারা বাংলার কাটোয়ায় তাদের প্রধান ঘাঁটি স্থাপন করেছিল। এখান থেকেই তারা বাংলার বিভিন্ন স্থানে আক্রমণ চালাচ্ছিল ও লুটতরাজ করছিল।
বাংলার নবাব আলীবর্দী খান মারাঠাদের বিতাড়িত করার সংকল্প গ্রহণ করেন। এ উদ্দেশ্যে তিনি রাজধানী মুর্শিদাবাদ থেকে অগ্রসর হয়ে কাটোয়ায় মারাঠাদের প্রধান ঘাঁটির বিরুদ্ধে অগ্রসর হন। মারাঠা নেতা ভাস্কর পণ্ডিত এসময় কাটোয়ায় মহা ধুমধামের সঙ্গে দুর্গাপূজা উদযাপন করছিলেন। ফলে আলীবর্দী মারাঠাদেরকে অপ্রস্তুত অবস্থায় পেয়ে যান। ১৭৪২ সালের ২৭ সেপ্টেম্বর তিনি কাটোয়ার এক মাইল উত্তরে উদ্ধারনপুরের কাছে গঙ্গা পার হয়ে অকস্মাৎ ঘুমন্ত মারাঠা বাহিনীর ওপর আক্রমণ পরিচালনা করেন। আকস্মিক এ আক্রমণে মারাঠারা দিশেহারা হয়ে পড়ে এবং বাংলা থেকে লুণ্ঠিত সমস্ত দ্রব্যসামগ্রী পিছনে ফেলে পলায়ন করে। মারাঠারা এরপর উড়িষ্যার কেন্দ্রস্থলের দিকে পশ্চাৎপসরণ করে।
কাটোয়ার যুদ্ধে পরাজয়ের পর ভাস্কর পণ্ডিত বাংলার মূল ভূখণ্ডের সমস্ত ঘাঁটি থেকে সকল মারাঠা সৈন্যদের পশ্চাৎপসরণ করার নির্দেশ দেন। এর ফলে বাংলার মূল ভূখণ্ডে মারাঠা আক্রমণের অবসান ঘটে।
আব্দুল মান্নান (শিক্ষক)
আব্দুল মান্নান (১ জানুয়ারি ১৯৩২ – ৩০ এপ্রিল ২০০৭) একজন বাংলাদেশী একাডেমিক। তিনি ঢাকা বিশ্ববিদ্যালয়ের ১৯তম ভাইস চ্যান্সেলর হিসেবে দায়িত্ব পালন করেছেন।
আব্দুল মান্নান ১ জানুয়ারি, ১৯৩২ সালে তৎকালীন বেঙ্গল প্রেসিডেন্সি, ব্রিটিশ ইন্ডিয়ার নরসিংদীর একটি গ্রামে জন্মগ্রহণ করেন। গ্রমের নাম সৈয়দপুর, যা মনোহারদি উপজেলার অধীনে অবস্থিত।
আব্দুল মান্নান ১৯৫৫ সালে ঢাকা বিশ্ববিদ্যালয়ে ভর্তি হন। তিনি বায়োকেমিস্ট্রি বিভাগ নিয়ে মাস্টার্স ডিগ্রী অর্জন করেন।
১৯৬১ সালে আব্দুল মান্নান বায়োকেমিস্ট্রি বিভাগে প্রভাষক পদে যোগদান করেন। এরপর ১৯৮৩ সালে ফার্মেসী বিভাগে বদলি হন।
অধ্যাপক এম. শামসুল হকের পরে আব্দুল মান্নান ঢাকা বিশ্ববিদ্যালয়ের উপাচার্য হিসেবে নিয়োগ লাভ করেন। তিনি ১৯৮৬ সালের ১২ জানুয়ারি থেকে ১৯৯০ সালের ২২ মার্চ মাস পর্যন্ত ঢাকা বিশ্ববিদ্যালয়ের ভাইস-চ্যান্সেলর হিসেবে দায়িত্ব পালন করেছেন। তার উত্তরসূরী হলেন অধ্যাপক মোহাম্মদ মনিরুজ্জামান মিঞা।
আব্দুল মান্নান ৪ পুত্র ও ২ কন্যা সন্তানের জনক।
আব্দুল মান্নান ২০০৭ সালের ৩০শে এপ্রিল ঢাকায় মৃত্যুবরণ করেন। তার জানাযার নামায পরদিন ঢাকা বিশ্ববিদ্যালয় জামে মসজিদে আসরের নামাযের পর অনুষ্ঠিত হয়। এরপর তাকে নরসিংদীর পারিবারিক গোরস্থানে দাফন করা হয়।
খাজা ইউসুফজান
খাজা ইউসুফজান (১৮৫০-১৯২৩) ঢাকার নওয়াব পরিবারের সদস্য, জন নেতা ও সমাজকর্মী ছিলেন। তিনি তার ব্যক্তিগতগুণের জন্য ব্রিটিশদের কাছে নওয়াব উপাধি পেয়েছিলেন।
পারিবারিক প্রথানুযায়ী খাজা ইউসুফজান গৃহশিক্ষকের নিকট আরবি, ফারসি, উর্দু ও ইংরেজি ভাষায় ব্যুৎপত্তি লাভ করেন। ১৮৮৪ সাল থেকে ১৯২৩ সালে পর্যন্ত ইউসুফজান মনোনীত বা নির্বাচিত উভয় প্রক্রিয়ায় ঢাকা পৌরসভার সদস্য ছিলেন। ১৮৯৭ থেকে ১৯১৬ সাল পর্যন্ত তিনি ছিলেন পৌরসভার সভাপতি ও সহসভাপতি (সহসভাপতি ১৯০১ থেকে ১৯০৫ সাল পর্যন্ত)। তিনি ১৮৯৬ থেকে ১৯০৫ পর্যন্ত ঢাকা জেলা বোর্ডের ভাইস চেয়ারম্যান ছিলেন। ১৯২১ থেকে ১৯২৩ সালে তিনি পর্যন্ত জেলা বোর্ডের সভাপতির পদও অলংকৃত করেছেন। তাঁর প্রচেষ্টায় ঢাকায় পানীয়-জলের কল এবং পয়ঃনিষ্কাশন ব্যবস্থার যথেষ্ট উন্নতি হয়। ১৯০৭ সাল থেকে বহুদিন যাবৎ খাজা মুহম্মদ ইউসুফ ঢাকা বিভাগের অধীন পৌরসভাসমূহের পক্ষে পূর্ববঙ্গ ব্যবস্থাপক সভার সদস্য ছিলেন। তিনি দীর্ঘ ২৮ বছর ধরে অবৈতনিক ম্যাজিস্ট্রেট হিসেবে দায়িত্ব পালন করেন।
ঢাকার মুসলমানদের সংগঠিত করার জন্য ১৮৮৩ সালে নওয়াব ইউসুফ মোহামেডান অ্যাসোসিয়েশন গঠন করেন। বঙ্গবিভাগ কার্যকর হওয়ার দিনে (১৬ অক্টোবর ১৯০৫) নওয়াব খাজা সলিমুল্লাহএর উদ্যোগে ঢাকায় নর্থব্রুক হলে এতদঞ্চলের মুসলমানদের নিয়ে যে সভা হয়, তাতে খাজা ইউসুফের পূর্বোক্ত সংগঠনটি পুনর্গঠিত হয়ে বাংলার মুসলমানদের প্রথম রাজনৈতিক প্লাটফর্ম ‘মোহামেডান প্রভিনসিয়াল ইউনিয়ন’ গঠিত হয়। খাজা ইউসুফ উক্ত সংগঠনের সেক্রেটারি নির্বাচিত হন। ১৯১০ সালের ১৬ অক্টোবর ঢাকায় অনুষ্ঠিত প্রাদেশিক মুসলিম লীগের সভায় খাজা ইউসুফ সভাপতিত্ব করেন। বঙ্গবিভাগ রদের কারণে ১৯১১ সালের ৩০ ডিসেম্বর ঢাকায় মুসলমানদের পক্ষ থেকে আয়োজিত ক্ষোভপ্রকাশ সভায় তিনি সভাপতিত্ব করেন। তিনি অল ইন্ডিয়া মুসলিম লীগ, বেঙ্গল ল্যান্ড হোল্ডার্স অ্যাসোসিয়েশন-এর কার্যনির্বাহি কমিটি, ইস্ট ইন্ডিয়া অ্যাসোসিয়েশন-লন্ডন, ঢাকা মিটফোর্ড হাসপাতালের কার্যনির্বাহী কমিটি, জগন্নাথ কলেজের গভর্নিং বডি, ঢাকা মাদ্রাসা কার্যনির্বাহী কমিটি, নর্থব্রুক হল ও লাইব্রেরির কার্যনির্বাহী কমিটি, কাজী নিয়োগের স্থায়ী কমিটি, ঢাকা অরফানেজ এবং সলিমুল্লাহ মুসলিম এতিমখানা ব্যবস্থাপনা কমিটি, লুনাটিক অ্যাসাইলাম (ঢাকা) এবং আহসানুল্লাহ ইঞ্জিনিয়ারিং স্কুল কমিটির সদস্য ছিলেন। এ ছাড়াও তিনি ঢাকা লেডী ডাফরিন হাসপাতাল ম্যানেজিং কমিটির সেক্রেটারি ও ঢাকা সেন্ট্রাল জেলের ভিজিটর ছিলেন।
জনসেবার স্বীকৃতিস্বরূপ ইউসুফজানকে ব্রিটিশ সরকার ১৯০৩ সালে সার্টিফিকেট অব অনার, ১৯০৪ সালে খানবাহাদুর এবং ১৯১০ সালে নওয়াব উপাধিতে ভূষিত করেন। তাঁর কর্মবহুল জীবনের সম্মানে ঢাকা পৌরসভা ১৯১৩ সালে ঢাকার নয়াবাজার এলাকায় একটি আধুনিক মার্কেট নির্মাণ করে।
খাজা ইউসুফজানের মৃত্যু ১৯২৩ সালের ৮ নভেম্বর। বেগম বাজারে নওয়াবদের পারিবারিক গোরস্তানে তিনি সমাহিত রয়েছেন।
খাজা সলিমুল্লাহ
খাজা ইউসুফজানের জীবনী -বাংলাপিডিয়া
http://www.nawabbari.com/bios/yusufjan.html
ভাস্কর পণ্ডিত
ভাস্কর রাম কোলহাটকর পণ্ডিত (?–৩১ মার্চ ১৭৪৪), সংক্ষেপে ভাস্কর পণ্ডিত, মারাঠা সাম্রাজ্যের অন্তর্গত নাগপুর রাজ্যের মহারাজা রঘুজী ভোঁসলের প্রধানমন্ত্রী ছিলেন। তিনি মারাঠাদের বাংলা অভিযানে সক্রিয়ভাবে অংশ নেন।
ভাস্কর ছিলেন রনকুশলী বর্গী নেতা। বর্গীরা বাংলায় লুঠতরাজের জন্যে এসেছিল। ১৭৪২ সালের এপ্রিল মাসে তার পরিচালনায় একটি মারাঠা বাহিনী নাগপুর থেকে অগ্রসর হয়ে বর্ধমান আক্রমণ করে। এই আক্রমনের খবর পেয়ে ১৫ এপ্রিল নবাব আলীবর্দী খান কটক থেকে বর্ধমান উপস্থিত আসেন। ভাস্কর পন্ডিতের নেতৃত্বে মারাঠা বাহিনী তাঁর রসদ সরবরাহ ব্যবস্থা বিচ্ছিন্ন করে দেয় ও বর্ধমানের আশে পাশে ব্যপক লুণ্ঠন চালায়। এর কয়েকদিন পর গোলন্দাজ বাহিনীর সাহায্যর আলীবর্দী বাহিনী মারাঠা সৈন্যদের বেষ্টনী ভেদ করেন এবং কাটোয়া চলে যান। কাটোয়া অবস্থানকালে ভাস্কর পন্ডিতের বাহিনী মুর্শিদাবাদ আক্রমণ করে ও অঢেল সম্পদ লুঠ করে। ভাস্করের বাহিনী নির্মমভাবে গ্রামগুলিতে হত্যালীলা চালায়। রাজধানী রক্ষার জন্য আলীবর্দী ৭ মে মুর্শিদাবাদে উপস্থিত হলে চতুর ভাস্কর তার বাহিনী নিয়ে কাটোয়া পালিয়ে যান। ১৭৪২ সালের ২৭ সেপ্টেম্বর আলিবর্দী আচমকা রাত্রে ভাস্কর পন্ডিতের শিবির আক্রমন করে ছত্রভঙ্গ করে দেন। তারা পালিয়ে যেতে বাধ্য হলেও মেদিনীপুরের দিকে অগ্রসর হয়ার সময় আবার লুঠপাঠ চালায়। নবাববাহিনী তাদের পিছু ধাওয়া করে চিল্কা হ্রদের ওপারে বিতাড়িত করে। কিন্তু ১৭৪৪ সালের মার্চের আবার ভাস্কর পন্ডিত কর্তৃক উড়িষ্যা ও মেদিনীপুরের দিক হতে বাংলা আক্রান্ত হয়। ক্রমাগত আক্রমন ও লুঠতরাজের ফলে বাংলা শ্মশানে পরিনত হচ্ছিল। মারাঠা সেনাপতিদের ভর্তুকি প্রদান করতে গিয়ে মুর্শিদাবাদ রাজকোষে টান পড়ে। শেষে নবাব গুপ্তহত্যার মাধ্যমে ভাস্কর পন্ডিতকে সরিয়ে দেওয়ার সিদ্ধান্ত নেন।
১৭৪৪ সালের ৩১ মার্চ বাংলার নবাব আলীবর্দী খানের সঙ্গে সন্ধি স্বাক্ষরের আলোচনাকালে তিনি এবং তাঁর সৈন্যবাহিনীর ২১ জন সৈন্যাধ্যক্ষ আলীবর্দীর ষড়যন্ত্রে নিহত হন।
টিম মে
টিমোথি ব্রায়ান আলেকজান্ডার টিম মে (; জন্ম: ২৬ জানুয়ারি, ১৯৬২) দক্ষিণ অস্ট্রেলিয়ার উত্তর অ্যাডিলেডে জন্মগ্রহণকারী সাবেক ও প্রথিতযশা অস্ট্রেলীয় আন্তর্জাতিক ক্রিকেটার। ১৯৮৭ থেকে ১৯৯৫ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। এছাড়াও ঘরোয়া ক্রিকেটে দক্ষিণ অস্ট্রেলিয়ার প্রতিনিধিত্ব করেছেন টিম মে। দলে তিনি মূলতঃ অফ স্পিন বোলার ছিলেন। ডানহাতে অফ ব্রেক বোলিংয়ের পাশাপাশি ডানহাতে ব্যাটিংয়ে পারদর্শিতা দেখিয়েছেন।
১৯৮৮ সালে অস্ট্রেলীয় দলের সদস্যরূপে পাকিস্তান গমন করেন। ঐ সফরের প্রস্তুতিমূলক খেলায় বিসিসিপি একাদশের বিপক্ষে পিটার স্লিপ পাঁচ উইকেট পান। তবে, দল নির্বাচকমণ্ডলী প্রথম টেস্ট খেলার জন্য টিম মেকে প্রাধান্য দেয়।
ইংল্যান্ডে অনুষ্ঠিত ১৯৯৩ সালের অ্যাশেজ সিরিজে ওয়ার্নের সাথে বোলিং জুটি গড়েন। এরপর থেকে তাঁরা নিজেদের মধ্যে ৫৫ উইকেট ভাগাভাগি করে নেন। ১৯৯২-৯৩ মৌসুমে অ্যাডিলেড ওভালে সফরকারী ওয়েস্ট ইন্ডিজের বিপক্ষে অনুষ্ঠিত সিরিজের চতুর্থ টেস্টে নিজস্ব সেরা ৫/৯ পান। ঐ টেস্টে নিজস্ব সেরা অপরাজিত ৪২ রান তুলেন তিনি। এরফলে ওয়েস্ট ইন্ডিজের দূর্দান্ত পেস আক্রমণ মোকাবেলা করে অস্ট্রেলিয়া অপ্রত্যাশিতভাবে জয় পায়।
অফস্পিন বোলার হিসেবে মে বলকে বেশ উঁচুতে নিয়ে যথেষ্ট নিপুণতার সাথে ঘোরাতে সক্ষমতা দেখিয়েছেন। এরফলে শেন ওয়ার্নের উত্থানের পূর্ব-পর্যন্ত তাঁকে অস্ট্রেলিয়ার প্রথম-পছন্দের বোলারে পরিণত করেছিল।
১৯৮৮-৮৯ মৌসুমের শেফিল্ড শিল্ডে বর্ষসেরা খেলোয়াড়ের পুরস্কার লাভ করেন তিনি। প্রথম-শ্রেণীর ক্রিকেটে একটি সেঞ্চুরিও করেছেন। ফিল্ডিংয়ে তেমন সফলতা পাননি। ফলশ্রুতিতে তাঁকে প্রায়শঃই দ্বাদশ ব্যক্তির ভূমিকায় অবতীর্ণ হতে হয়েছে। ১৯৯২-৯৩ মৌসুমের বিশ্ব সিরিজ কাপে আঘাতপ্রাপ্ত ডিন জোন্সের বিপরীতে মাঠে নামেন। কিন্তু এক্সট্রা কভার অঞ্চলে রমিজ রাজা’র সহজ ক্যাচ ছেড়ে দেন।
মে ২৪ টেস্ট ও ৪৭টি একদিনের আন্তর্জাতিকে অংশ নিয়েছেন। কিন্তু আঘাতের কারণে তাঁকে খেলোয়াড়ী জীবন থেকে অবসর নিতে হয়েছে।
১৯৯৭ সালে নবগঠিত অস্ট্রেলিয়ান ক্রিকেটার্স অ্যাসোসিয়েশনের সিইও মনোনীত হন। এরপর থেকে অস্ট্রেলীয় ক্রিকেটে গুরুত্বপূর্ণ সংগঠন হিসেবে তুলে ধরতে সচেষ্ট হন। ১৯৯৮ সালে মেহেম শিরোনামে আত্মজীবনীমূলক গ্রন্থ প্রকাশ করেন।
জুন, ২০০৫ সালে টেক্সাসের অস্টিনে অবস্থিত ফিকা’র সিইও হন। ২০০৪ সালে বিশ্ব ক্রিকেট সুনামি আক্রান্তদের সহায়তায় খেলা আয়োজনে গুরুত্বপূর্ণ অবদান রাখেন। জুন, ২০১৩ সাল পর্যন্ত শীর্ষস্থানীয় খেলোয়াড়দের সংগঠন ফেডারেশন অব ইন্টারন্যাশনাল ক্রিকেটার্স অ্যাসোসিয়েশনসে (ফিকা) প্রধান নির্বাহীর দায়িত্বে ছিলেন তিনি। জুন, ২০১৩ সালে ফিকা’র প্রথম প্রধান নির্বাহী হিসেবে দায়িত্ব পালনকালে তাঁকে অব্যহতি দেয়া হয়। তাঁর বিরুদ্ধে পেশাদার ক্রিকেটে আন্তর্জাতিক ক্রিকেট কাউন্সিলে দূর্নীতি প্রতিরোধে ব্যর্থতা ও অবৈধ হস্তক্ষেপের বিষয়ে অভিযোগ আনা হয়।
হরেন দাস
হরেন্দ্র নারায়ণ দাস (১ ফেব্রুয়ারী ১৯২১ - ৩১ জানুয়ারী ১৯৯৩) বা হরেন দাস একজন স্বনামধন্য ভারতীয় শিল্পী ছিলেন যিনি প্রধানত ছাপাইছবি মাধ্যমে কাজ করতেন। উনি মূলত খোদাই, লিনোকাট, এচিং এবং লিথোগ্রাফ করতেন, যদিও উডকাট ও কাঠ খোদাইয়ের কারিগরী দক্ষতার জন্য উনি অধিক বিখ্যাত ছিলেন।
কুশোক বকুল কম্পোচি বিমানবন্দর
কুশোক বকুল কম্পোচি বিমানবন্দর হল লে-এর একটি বিমানবন্দর।এটি জম্মু ও কাশ্মীর রাজ্যের অন্যতম প্রধান বিমানবন্দর।২০১৪ সালে কুশোক বকুল কম্পোচি বিমানবন্দর বা লে বিমানবন্দর বিমানবন্দর ৩ লক্ষ ৯৪ হাজার ৫ জন যাত্রী পরিবহন করেছে। বিমানবন্দর লে ও তার পার্শবর্তী এলাকার বিমান পরিসেবা প্রদানের করে।
ইয়াজমিন লি
ইয়াজমিন লি (জন্ম ৩ জুন, ১৯৮৩) একজন উভমুখী পর্নোগ্রাফিক চলচ্চিত্র অভিনেত্রী এবং মডেল।
লি  থাই, কম্বোডিয়া, এবং চীনের ঐতিহ্য থেকে এসেছেন। ইয়াজমিন লি কম্বোডিয়ার একটি উদ্বাস্তু পরিবারে জন্মগ্রহন করেন। ক্যালিফোর্নিয়ার অরেঞ্জ কাউন্টিতে বসবাস শুরু করার আগে তার পরিবার থাইল্যান্ড থেকে ফিলিপাইন্সে গমন করেছিলো। লি ১৮ বছর বয়সে মার্কিন যুক্তরাষ্ট্রের নৌবাহিনীতে যোগ দিয়েছিলেন। কিন্তু কিছুদিন পরেই যৌন-হয়রানির কারনে চাকরী ছেড়ে দিয়েছিলেন। এরপর মাদক বিনোদন ও মেক-আপ শিল্পীর পেশা অনুসন্ধান করেন। তিনি হলিউডে অভিনেত্রীদের মেক-আপ শিল্পী ও মিউজিক ভিডিও সেটে কাজ শুরু করেন।  এরপর তার রুপান্তর শুরু হলে ট্রান্সফোবিক বৈষম্যের কারণে তিনি মেক-আপ শিল্পীর কাজ ছেড়ে দেন এবং পর্ণগ্রাফি সেটে সহকারী হিসেবে কাজ শুরু করেন। তিনি প্রাপ্তবয়স্ক চলচ্চিত্রে কাস্টিং পরিচালকের দায়িত্ব পালন করেন যতদিন না তিনি একজন মহিলার স্থান অর্জন করেন। তারপর থেকে লি একজন পর্নোগ্রাফিক অভিনেত্রী হিসেবে কাজ শুরু করেন।  তিনি দুইবার এভিএন পুরস্কারের জন্য মনোনীত হন।
২০১০ সালের জানুয়ারি মাসে লি ঘোষণা করেন যে তিনি দুইটি সার্জারী করতে চাচ্ছেন। একটি তার স্তনের কাপ সাইজ বাড়ানোর জন্য ও অপরটি খাৎনা করার জন্য।
Kink.com এর একজন নিয়মিত অভিনেত্রী হিসেবে ২০১১ সালে তিনি "Kinkiest TGirl Domme" পুরস্কার লাভ করেন।
তিনি মূলধারার ভূমিকায় নিজের স্থান পাকাপোক্ত করেছেন। বিভিন্ন টেলিভিশন চ্যানেলে তার বিশেষ উপস্থিতি ছিলো। এর মধ্যে The Maury Povich Show এবং The Tyra Banks Show উল্লেখযোগ্য। তিনি পর্নোগ্রাফির বাইরেও বেশ কিছু চলচ্চিত্রে কাজ করেছেন। যেমনঃ ২০১১ সালে ভূতের ছবি Red Ice এবং একই সালে The Hangover Part II উল্লেখযোগ্য।
এছাড়াও লি আমেরিকান সিভিল লিবার্টিজ ইউনিয়নের একজন সক্রিয় সদস্য ছিলেন। এলজিবিটি অধিকার বিষয়ক বিভিন্ন অনুষ্ঠানে তিনি অংশগ্রহন করতেন।
কেশবপুর সরকারি প্রাথমিক বিদ্যালয়
কেশবপুর সর: প্রাথমিক বিদ্যালয় রাজশাহী জেলার গোদাগাড়ী উপজেলায় অবস্থিত অন্যতম একটি বিদ্যালয়। এটি প্রাথমিক শিক্ষা অধিদপ্তর এর অধীনে পরিচালিত।
এই বিদ্যালয় টি কেশবপুর বেসর: প্রাথমিক বিদ্যালয় নামে ১৯৮৯ সালে প্রতিষ্ঠিত হয়। এটি পূর্ণনির্মাণ হয় ১৯৯৭ সালে। এবং ২০১৪ সালে এই বিদ্যালয়টি জাতীয়করণ করা হয়।
প্রতিষ্ঠান টি গোদাগাড়ী হতে প্রায় ১0 কি.মি পূর্বে এবং কাঁকন থেকে ৯ কি.মি পশ্চিমে ১ নং গোদাগাড়ী ইউনিয়নে এর ৪ নম্বর ওয়ার্ডের কেশবপুর গ্রামে অবস্থিত।
বিদ্যালয়ের একটি একতলা একাডেমিক ভবন রয়েছে।
সোনারী বিমানবন্দর
সোনারী বিমানবন্দর হল ঝাড়খন্ডের
জামশেদপুর মহানগরীর উপকন্ঠে সোনারী শহরে অবস্থিত একটি বেসরকারি বিমানবন্দর।এই বিমানবন্দরটি পরিচালনা করে ভারতীয় বিমানবন্দর কর্তৃপক্ষ।এই বিমানবন্দরের মালিকানা রয়েছে টাটার জামশেদপুর ইস্পাত কারখানার কাছে।এই বিমানবন্দর প্রধানত চ্যাটার বিমান জন্যই ব্যবহৃত হয়।তবে বর্তমান কেন্দ্র সরকারের আঞ্চলিক বিমান পরিবহনের ঘোষনায় এই বিমান বন্দর স্থান পেয়েছে ভারতবর্ষের ১২৮ টি নতুন ঘোষিত বিমান পথে। এই বিমানবন্দর থেকে কলকাতার নেতাজি সুভাষচন্দ্র বসু আন্তর্জাতিক বিমানবন্দর-এ বিমান পরিচালনার কথা বলা হয়েছে।